RTS :: Kako rešiti pravni spor koji je zatvorio vrata dvorca Fantast\nDruštvo Kako rešiti pravni spor koji je zatvorio vrata dvorca Fantast\nsubota, 14. maj 2022, 06:00 -> 09:48\nKako rešiti pravni spor koji je zatvorio vrata dvorca Fantast\nJedan od najpoznatijih među šezdesetak vojvođanskih dvoraca "Fantast" prethodnih decenija plenio je pažnju turista iz celog sveta.\nZadužbina veleposednika Bogdana Dunđerskog, izgrađena je 1925. godine a potpuno je renovirana pre četiri decenije. Dunđerski je dvorac zaveštao Matici srpskoj ali je po završetku Drugog svetskog rata nacionalizovan, i od tada je promenio nekoliko vlasnika.\n"Dve hiljade dvanaeste godine Matica srpska, odnosno zadužbina Bogdana Dunđerskog pod upravom Matice srpske, pokrenula je postupak restitucije i tražila povraćaj te imovine, postupak traje punih deset godina. Godine 2019. Upravni sud je doneo presudu da postoji pravni kontinuitet i vratio postupak na ponovno odlučivanje. Matica srpska ima pravni interes da dvorac bude u što boljem stanju dok ne dobije svog sopstvenika", kaže pravnica Matice srpske Jelena Veselinov.\nPored dvorca "Fantast", Bogdan Dunđerski je podigao još četiri dvorca, a radi njihovog očuvanja pre nekoliko godina osnovan je centar za afirmaciju baštine Dunđerski.\n"Ovo ne može biti odgovornost ni same lokalne samouprave ni same Matice srpske, moraju da udruže svoje kapacitete i znanje kako bismo izašli iz ove pat pozicije. Ovo je najgore moguće rešenje kako propada jedan istorijski spomenik", smatra Osnivač centra za afirmaciju kulturne baštine Dunđerski Zoran Subotički.\nTrenutnu o dvorcu "Fantast" do konačne sudske odluke brine Opština Bečej za koju je "Fantast", uz kulturno-istorijsku vrednost, značajan i u turističkoj ponudi.\n"Tražimo model koji će doneti rešenje na radost svih nas jer smatram da je ponovno angažovanje Fantasta kao jednog objekta koji će primati posetioce interes svih nas", naglašava član opštinskog veća Bečej Dane Mandić.\nZa brzo rešavanje slučaja "Fantast" zainteresovane su i pokrajinske i republičke institucije. Iz Ministarstva kulture Republike Srbije iniciran je leks specijalis koji bi ubrzao vraćanje te imovine Matici srpskoj.


Vučić: Pretpostavljam da će Zapad tražiti ubrzavanje rešavanja kosovskog problema - Sve o Srpskoj\nVučić: Pretpostavljam da će Zapad tražiti ubrzavanje rešavanja kosovskog problema\nSRBIJA I SRBI NE MOGU DA PRISTANU NA NEZAVISNOST A DA NI SRBIJA NI SRBI NEMAJU NIŠTA\nU intervjuu TV Prva ukazao da neriješeno kosovsko pitanje Srbiju mnogo košta i da bi, da taj problem ne postoji, imala pet milijardi evra direktnih stranih investicija, ali i naglasio da se ne postavlja pitanje da li je država spremna na tu cijenu: „Mnogo nas košta, ali to nema veze koliko nas košta. Da nema tog pitanja, bilo bi mnogo više, ali da li to znači ako sutra neko kaže – ‘Pirot nije vaš’ da ćemo da kažemo da, zbog investicija, na to pristajemo?“\n„Još nisam čuo šta je njihova ideja, osim što sam video u poslednje vreme sve više pritisaka na mene u kojima će da kažu ti možeš da izdržiš, pobedićeš na izborima čak i ako priznaš nezavisno Kosovo, a mi ćemo da pomognemo sa novcem za Srbiju i svim drugim“\nPredsjednik Srbije smatra da Džon Bolton, pomoćnik Donalda Trampa za nacionalnu bezbjednost, zasad ne dolazi u posjetu Beogradu i Prištini\nPREDSJEDNIK Srbije Aleksandar Vučić rekao je da se albanski političari ponašaju djeca i da je to uvijek tako kada „neko ko nije imao državu pokušava da je napravi“.\nVučić je rekao da neriješeno kosovsko pitanje Srbiju mnogo košta i da bi, da taj problem ne postoji, imala pet milijardi evra direktnih stranih investicija, ali da se ne postavlja pitanje da li je država spremna na tu cijenu.\n„Mnogo nas košta, ali to nema veze koliko nas košta. Da nema tog pitanja, bilo bi mnogo više, ali da li to znači ako sutra neko kaže – ‘Pirot nije vaš’ da ćemo da kažemo da, zbog investicija, na to pristajemo?“, rekao je Vučić za TV „Prva“.\nOn kaže da je očigledno da se mogućnost nastavka dijaloga Beograda i Prištine odgađa unedogled zbog predstojećih izbora na Kosovu i Metohiji i da savjetnik američkog predsjednika Džon Bolton neće doći u posjetu Beogradu i Prištini, kao što su mediji pisali.\n„Mislim da neće doći. Razmišljao je da poseti Beograd i Prištinu, ali, zbog izbora, nema s kim da priča u Prištini“, rekao je Vučić.\nUpitan da li Bolton ne dolazi dok se takse ne ukinu, Vučić je ukazao da se svakako američka administracija zalaže za ukidanje taksa, ali da ne smatra da je to jedini razlog nedolaska.\nVučić je ocijenio kao besmislicu odluku prištinskih vlasti da ne pušta građane sa pasošem Srbije na Kosovo i Metohiju i istakao da su albanski političari na Kosmetu počeli da se utrkuju po pitanju taksi, ali i po najglupljim pitanjima, kao što su dokumenta.\n„Jasno je da je srpska strana pregovarala da se putuje uz ličnu kartu, ali naravno da imate pravo i da putujete i sa pasošem. Onaj ko ima više, ima pravo i na manje“, dodao je Vučić.\nPrema Vučićevim riječima, prištinski političari ponašaju kao mala djeca i „uvijek tako izgleda kada oni koji nisu imali državu pokušavaju da naprave državu“.\nOn je ocijenio da će Srpsku listu, kao petu političku snagu po jačini poslije četiri albanske stranke, „pokušati da obore“ i Albanci i dio međunarodne zajednice.\nVučić je istakao da ga najviše zabrinjava to što će u uzavreloj atmosferi između Albanaca njihovi izbori da dovedu atmosferu do kulminacije u kojoj „što gore protiv Srba uradiš, to više glasova dobiješ“.\nOn je rekao da nema dokaza za tvrdnje medija o tome da obavještajne službe raspolažu informacijama da organizacija B13 Hašima Tačija sprema „krvavu jesen“ na sjeveru Kosova i Metohije.\n„Nema dokaza za tako nešto. Ne isključujem mogućnost različitih incidenata, ali da budem iskren, neće se to dogoditi, nećemo mi tolerisati ubijanje srpskog življa i pogrom. Neće se desiti“, poručio je Vučić.\nOn je, međutim, istakao da jedini cilj Albanaca ostaje da ovladaju sjeverom Kosova i ocijenio da Srbiju „čeka teška jesen po pitanju Kosova i Metohije“.\nVučić je rekao da pretpostavlja da će Zapad tražiti ubrzavanje rješavanja kosovskog problema, ali da još nije čuo o kojoj se ideji radi.\n„Još nisam čuo šta je njihova ideja. Ja još nisam čuo, osim što sam video u poslednje vreme sve više pritisaka na mene u kojima će da kažu ti možeš da izdržiš, pobedićeš na izborima čak i ako priznaš nezavisno Kosovo, a mi ćemo da pomognemo i sa novcem za Srbiju i svim drugim“, naveo je on.\nOn je poručio da Srbija i Srbi ne mogu da pristanu na priznavanje nezavisnosti, a da ni Srbija, ni Srbi nemaju ništa.\n„Ljudi u međunarodnoj zajednici moraju da znaju da neće biti rešenja ukoliko neko misli da Srbija treba da bude ponižena. To sam im rekao bezbroj puta“, rekao je Vučić.\nOn je naveo da za poziciju Srbije svi evropski, američki, ali i ruski predstavnici kažu da je vrlo konzistentna i naglasio da je riječ o poziciji koja podrazumijeva dobro izvagane srpske interese i njihovo dobro razumijevanje, koje nije promijenio od prvog dana razgovora.\n„Kako dolazi 2020. godina, oni znaju da se Srbiji žuri ka EU i bogatijem društvu i dovode vas u situaciju da morate da razmišljate da li vam se isplati jedno ili drugo. Ali, držaćemo se čvrsto postavljenih principa i granica“, rekao je Vučić.\nTagoviAlbanci Aleksandar Vučić Zapad Kosovo i Metohija Priština Srbi


Skup: Formulisanje politika, mera i odluka na lokalnom nivou na osnovu podataka i istraživanja : Inkluzija\nSkup: Formulisanje politika, mera i odluka na lokalnom nivou na osnovu podataka i istraživanja\nIskustva na prikupljanju i analizi podataka za uspostavljanje usluge dnevnog boravka za decu sa smetnjama u razvoju predstavile su opštine Bor i Ljubovija i grad Valjevo. Na osnovu analize podataka u Rumi je ustanoviljeno da postoje potrebe za uspostavljanjem dnevnog boravka u urbanoj sredini i pomoći u kući za decu sa smetnjama u razvoju u ruralnim naseljima,, dok je u Kanjiži ustanovljeno da postoji potreba da se razvije program rane stimulacije za decu sa smetnjama u razvoju. U Kruševcu je, na osnovu podataka tužilaštva, višeg suda, uprave škola, centra za socijalni rad i nevladinih organizacija, ustanovljen porast maloletničke delinkvencije, pa je uspostavljen dnevni boravak za decu i mlade sa problemima u ponašanju.\nU opštini Sjenica opsežnim istraživanjem je utvrđeno da postoji potreba za optimizacijom školske mreže, što je rezultiralo planom za optimizaciju. Novosadski program “Učenje na daljinu“, takođe baziran na podacima i istraživanjima, omogućava deci koja su iz bilo kog razloga ne pohađaju školu, da stiču ista znanja kao njihovi vršnjaci u redovnom školovanju.. Kroz mapiranje potreba i ankete, u opštini Majdanpek su unapređeni rad i procedure interresorne komisije, dok je u Ivanjici uspostavljen dnevni boravak za decu sa smetnjama u razvoju i osnovan vrtić.\nSkup je bio koncipiran kao interaktivna radionica, kombinovanjem stručnih blokova sa prezentacijama opština i gradova i odgovarajućim vremenom za diskusiju i pitanja. Različiti blokovi su obuhvatili teme važne za formulaciju politika i mera na bazi podataka i istražvanja, i to: važnost podataka za formulisanje politika i mera i indikatori socijalne zaštite i obrazovanja na lokalnom nivou. Predstavljeni su i instrumenti za unapređenje usluga na lokalnom nivou, kao što su mapiranje potreba i anketa o zadovoljstvu korisnika. Učesnici su takođe imali priliku da se se informišu o metodologiji razmene primera dobre prakse koja se koristi u Evropskoj uniji (peer review).\nUčesnici su skup ocenili visokim ocenama, a posebno su bili zadovoljni interaktivnim načinom rada. Pored pisanih komentara o svakoj prezentaciji, učesnici su dali i preporuke za kriterijume za izbor primera dobre prakse.\nPublikacija o formulisanju politika i mera na bazi podataka će biti objavljena početkom 2012. godine.


Vučić posetio porodicu Stanike Gligorijević, žene stradale na naplatnoj rampi u Doljevcu - Novinar.rs\nPredsednik Srbije Aleksandar Vučić je pre dva dana posetio porodicu Stanike Gligorijević stradale u saobraćajnoj nesreći na naplatnoj rampi u Doljevcu.\nScreenshot/ RTS, Youtube\nTo piše “Blic” pozivajući se na neimenovane izvore.\nKako je objavljeno na sajtu lista, Vučić je porodicu Gligorijević – Stanikinog supruga Velimira, sinove Milutina i Aleksandra i svekrvu Dragicu posetio tokom nenajavljenog obilaska Srbije u okolini Knjaževca.\nStanika Gligorijević stradala je u nesreći u kojoj je povređen i direktor “Koridora Srbije” Zoran Babić,\nPrema navodima “Blica”, Vučić je razgovarao sa Gligorijevićem o tome kako može da se pomogne njemu i sinovima.\n“Blic” navodi i da se Velimir Gligorijević nije javljao listu na telefon za komentar.\nDejan Stanojevic je 31. januara ove godine na naplatnoj rampi u Doljevcu, upravljajuci vozilom koje je koristio v.d. direktora “Koridora Srbije” Zoran Babić, izazvao tešku saobracajnu nesreću u kojoj je poginula Stanika Gligorijević (52), a pet osoba teže i lakše povređeno.\nPosted in DRUŠTVOTagged #ALEKSANDAR VUČIĆ #POSETA #SAOBRAĆAJNA NESREĆA #STANIKA GLIGORIJEVIĆ #ZORAN BABIĆ\nKitarovićeva otkrila spomenik saradniku fašističkih okupatora\nKitarovićeva otkrila spomenik saradniku fašističkih okupatora Hrvatska predsednica Kolinda Grabar Kitarović, koja se povremeno u prigodnim prilikama zaklinje na antifašističke ustavne vrednosti, otvorila je galeriju nazvanu po saradniku fašističkih okupatora […]


Apel: Ne paliti vatru u prirodi - Portal Drina Press\n23. februara 2021. 25. februara 2021. Službe\nPolicijska uprava Zvornik apeluje na građane da tokom obavljanja proljetnih radova na krčenju zemljišta i uređenju imanja, ne pale vatru na nedozvoljenim mjestima i ne vrše spaljivanje ostatka žitarica i spaljivanje drvenog otpada unutar ili u blizini šumskih kompleksa i zasada, što može dovesti do požara koji mogu ugroziti ljudske živote i imovinu građana.\nKako je nekontrolisano spaljivanje korova i ostavljanje neugašene vatre bez nadzora pri uređenju poljoprivrednih imanja čest uzrok požara, podsjećamo da se spaljivanje korova i drugog gorivog materijala vrši na odgovoran način, samo u vrijeme povoljnih vremenskih uslova i na površinama koje se mogu kontrolisati. Pri spaljivanju korova i drugog zapaljivog materijala potrebno je ugasiti ostatke nesagorenih materija, kako bi se spriječilo njihovo raznošenje vjetrom i pojava nekontrolisanog gorenja. U većini slučajeva vatra se prenese na šumske komplekse prouzrokujući veliku materijalnu štetu.\nZakonom o zaštiti od požara propisana je novčana kazna od 100 KM do 1.000 KM za prekršaj fizičkog lica koje pali korov i drugi poljoprivredni otpad, bez prethodnog obavještavanja vatrogasno-spasilačke jedinice i ukoliko ne preduzme sve neophodne radnje u cilju sprečavanja širenja vatre.\nMinistarstvo unutrašnjih poslova/PU Zvornik


Završen novogodišnji turnir u malom fudbalu - "Pelivan" najbolja seniorska ekipa - MEDIJA CENTAR BOR );\nSinoć je u Ustanovi sportski centar Bor završen tradicionalni Novogodišnji turnir u malom fudbalu. Na programu su bile finalne utakmice u sedam kategorija.\nU kategoriji „Cicibana“ titulu pobednika osvojila je ekipa TIMOK – Naša kafana iz Zaječara , koja je posle boljeg izvođenja penala savladala MALI BOR, rezultatom 3:2. U regularnom toku utakmice rezultat je bio 0:0.\nKod „Mlađih petlića“ , takođe posle penala (2:1) najbolja je bila ekipa TIMOK – DOO NOVAKOVIĆ iz Zaječara koja je pobedila ekipau MALI BOR. U regularnom delu rezultat je bio 1:1.“ TV FIRA“ iz Zaječara je najbolja ekipa u kategoriji „Petlića“. U neizvesnom finalu oni su savladali ekipu BY BAJ rezultatom 1:0.\nEkipa „ĆAO ĆAO“ je u finalu „Pionira“ savladala „AUTO SERVIS KRISTAL“ sa 3:0, a u finalu „Kadeta“ u najboljoj utakmici večeri „MAMUTOVSKI MOBIL“ bio je bolji od DOO „NOVAKOVIĆ“ iz Zaječara rezultatom 4:3.\nU kategoriji “ Veterana“ titulu je osvojio “ ABS Auto“ koji je bio bolji od „GRAFOMEDA“ ubedljivim rezuktatom 5:1.\nU poslednjem meču turnira u kategoriji „Seniora“ videli smo veoma borbenu i kvalitetnu utakmicu između ekipa „PELIVAN“ i „KOLIBA“ koja je završena pobedom „PELIVANA“ od 3:2.


Naslovna / Čuvari zdravlja / Izbrišite posledice stresa sa svog lica\nNaše lice je kao slikarsko platno. Život na njemu svakodnevno iscrtava kako lepe, tako i stresne i tužne momente. Ali, srećom, živimo u vremenu kada se tragovi koji nam se ne dopadaju, mogu i popraviti\nU Estetsko-edukativnom centru “Estera” efikasno se primenjuju različite nehirurške metode podmlađivanja, kao što su mezoterapija, hemijski pilinzi, hijaluronski fileri i mezoniti. Osluškujući potrebe klijenata, ovde je kreiran potpuno novi – “antistres tretman”, koji predstavlja kombinaciju različitih estetskih procedura ostvarujući izuzetne rezultate.\n– S obzirom na to da se svakodnevno susrećemo sa stresom koji nije bolest, ali može da uzrokuje mnoge bolesti, neprekidno se govori o tome da ga treba eliminisati ili njegove posledice svesti na minimum. Kako na izgled kože stres utiče u velikoj meri, došli smo na ideju da koncipiramo “antistres tretman” kombinovanog tipa koji će na najpotpuniji način odgovoriti aktivnom stilu života savremenog čoveka, kaže dr Nenad Stanković, vlasnik centra “Estera”.\nU tretmanu se koristi kombinacija tri različita mezoterapijska koktela specifičnog sastava.\nSmanjenje bora na čelu uz pomoć tri različita mezoterapijska koktela\nPrvi je namenjen gornjoj trećini lica i predstavlja kombinaciju tri biomimetička peptida koji imaju dejstvo poput botoksa, deluju na mišiće, opuštaju ih i smanjuju bore.\nU srednjoj trećini lica najveći problem predstavlja predeo oko očiju, podočnjaci, kesice i kolutovi… Na ovim mestima je uticaj stresa najvidljiviji, ali i posledice neispavanosti i užurbanog načina života. U toj zoni se koristi poseban koktel koji je namenjen navedenim indikacijama.\nNa donjoj trećini lica tokom godina koža počinje da se opušta i to je ono što se, osim na vratu, najviše vidi. U toj regiji se primenjuje specijalan mezoterapijski koktel sa hijaluronskom kiselinom koja izuzetno brzo hidrira kožu.\n– Važno je istaći da kokteli sadrže 72 aktivne supstance od kojih bih posebno izdvojio antioksidanse, ali i aminokiseline, vitamine, minerale, kao i biljne ekstrakte koji zatežu kožu, objašnjava naš sagovornik i naglašava da mezoterapijski kokteli sadrže antioksidanse koji deluju antistresogeno, pa samim tim popravljaju opšte stanje organizma.


Sindikat EPS-a protestovao sa zahtevom da se radnicima tog preduzeća isporuči uplaćeni ugalj - Ekonomija - Dnevni list Danas\nPočetna » Vesti » Ekonomija » Sindikat EPS-a protestovao sa zahtevom da se radnicima tog preduzeća isporuči uplaćeni ugalj\nPredsednik tog sindikata Milan Djorđević rekao je za Betu da dve trećine radnika tog preduzeća koje proizvodi 54 odsto od ukupne električne energije nije dobilo ugalj, iako ga je uplatilo po maloprodajnim cenama, dok se istovremeno oko 500 tona isporučuje privatnim stovarištima.\n„Svesni smo kakva je energetska situacija i zato nisu svi radnici došli na protest jer rade, ali je među njima ogromno nezadovoljstvo jer se taj energent prodaje privatnim licima, a oni ne mogu da ga dobiju“, rekao je Djorđević.\nDodao je da radnici nisu protiv prioritetne isporuke uglja bolnicama, vrtićima, školama, vojsci i svim drugim državnim institucijama.\nDjorđević je pozvao sve nadležne državne institucije da dođu u EPS i prekontrolišu sve tendere, način zapošljavanja i ostalo poslovanje koje, kako je rekao „nikad nije bilo štetnije“.\nIstakao je da „vršilac dužnosti direktora EPS-a Milorad Grčić kriv za takvo stanje i da je posvađao radnike, da je sve ozvučeno radi prisluškivanja, terorisanja i smene onih koji ga kritikuju“.\nOn je rekao da Grčić ne poštuje Kolektivni ugovor o isplati plata, već da se zakida i da nekontrolisano zapošljava nove radnike, pa je u HE „Bajina Bašta“ pored 390 radnika zaposlenih na neodređeno vreme zaposleno još oko 220, a u Rudarskom basenu „Kolubara“ u poslednja dva meseca zaposleno je još oko 400 ljudi, ali uglavnom u neproizvodnim sektorima.\nDjorđević je rekao da se radnici zapošljavaju „uglavnom preko firme ‘Protent’ koju je svojevremeno izmislio Grčić kada su radnici iz sporednih delatnostima izdvojeni u to preduzeće da bi se ponovo iznajmljivali, što EPS više košta nego da su direktno zaposleni u njemu“.\nGrčić je, prema njegovim rečima, izneverio obećanje koje je dao u nedavnim pregovorima da će radnicima biti isporučen ugalj i danas je pozvan na nove pregovore.\nDjorđević je rekao da je dokaz Grčićevog nedomaćinskog poslovanja činjenica da je nedavno za kupovinu novog nameštaja u direkciji potrošeno oko tridesetak miliona evra.\n„Ovo je protest upozorenja za direktora EPS-a da više ne može da vrši nasilje nad nama, a ako nema rezultata u planu nam je generalni štrajk“, rekao je Djorđević na skupu od oko 100 radnika tokom kojeg je bio zaustavljen saobraćaj u Balkanskoj ulici, ispred upravne zgrade EPS-a.\nSindikalana organizacija EPS „Kolubara“, koju predstavlja Miodrag Ranković, a koja je protestovala u maju ove godine u Kaleniću zbog obustavljanja gradnje termoelektrane „Kolubara B“ saopštila je da članovi ove organizacije neće učestvovati u tom protestu.\n„Radnici ‘Kolubare’ ne učestvuju u ovome. Ovo nije rudarski protest, ovo je skup familije, prijatelja i penzionera. Rudari ‘Kulobure’ su na Zboru u Kaleniću rekli šta su imali“, navedeno je u njihovom saopštenju.\nDa skoro jednu trećinu godine naselje u kome žive ljudi u 21. veku bude bez struje je nešto potpuno nezamislivo svima sem žiteljima sela u okolini Bajine Bašte koji se sa tim problemom suočavaju godinama unazad.\nPredstavnik uduženja potrošača "Eefektiva" Dejan Gavrilović pozvao je danas...


Jacek Čaputovič, ministar spoljnih poslova Poljske, Foto: AP\nPredsednik Republike Srbije Aleksandar Vučić sastao se danas sa ministrom spoljnih poslova Republike Poljske Jacekom Čaputovičem kao i sa ministrom spoljnih poslova Mađarske Peterom Sijartom, a zaključeno je da su odnosi sa obe zemlje na visokom nivou, navodi se u saopštenju Vučićevog kabineta.\nOsim dobrih odnosa sa Poljskom treba mnogo više raditi na jačanju ekonomske saradnje, kao i na privlačenju njihovih investicija, kaže se u saopštenju pres službe Predsednika.\nSrbija i Poljska će naredne godine obeležiti 100 godina od uspostavljanja diplomatskih odnosa, a ministar Čaputovič sastao se sa i sa šefom diplomatije Ivicom Dačićem i istakao da Poljska u potpunosti podržava evropski put Srbije, koji je važan, kako za Srbiju, tako i za ceo region.\nKako je rekao Dačić, Srbija je zadovoljna nivoom ekonomske razmene dve zemlje, koja je prošle godine iznosila gotovo milijardu i 200 miliona evra, a samo u prva četiti meseca ove godine oko 380 miliona evra.\n“Zabeležen je rast robne razmene i mi se nadamo da će iz godinu u godinu ta razmena biti sve veća,” kazao je Dačić i dodao da je Poljska osmi spoljnotrgovinski partner Srbije, a da je peti kada je reč o zemljama članicama EU.\nČaputovič se složio sa Dačićem da Poljska što se tiče finansiranja ne može mnogo da učini, jer i ona sama koristi ekonomsku pomoć EU, ali je istakao da može da doprinese razumevanjem:\n“Možemo da podržavamo politički i da pozivamo EU da se ne zatvara za evropske težne zemalja Zapadnog Balkana,” kazao je Čaputovič.\nDačić se zahvalio Poljskoj što u poslednjim godinama ima uzdržan pristup po pitanju Kosova i Metohije, iako su ranije vlasti priznale jednostrano proglašenje nezavisnosti.\nGovoreći o Kosovu i metohiji, Čaputovič je kazao da je sa Dačićem razgovarao o trenutnim odnosima Beograda i Prištine i pozvao na nastavak razgovora po tom pitanju.\n“Želeo bih da i Srbija i Kosovo budu u EU, jer i članstvo može da dovede do rešavanja problema. Treba uraditi tako da bilateralni odnosi, koji su teški i istorijski opterećeni, ne budu prepreka na putu ka EU,” kazao je Čaputovič.\nOdnosi Srbije i Mađarske su trenutno na najvišem nivou u istoriji, zahvaljujući i posvećenosti i otvorenosti vlade premijera Viktora Orbana za bilateralnu saradnju, poručio je Vučić u razgovoru sa šefom mađarske diplomatije Peterom Sijartom koji mu je preneo pozdrave Orbana.\nVučić i ministar Sijarto razgovarali su o bilateralnim odnosima, i evrointegracijama Srbije, a razmatrajući regionalnu situaciju, istakli i potrebu saradnje dveju zemalja u postavljanju prema migrantskoj krizi.


Vrtići u prestonici, kako državni tako i privatni, počinju da rade od sledeće nedelje, od ponedeljka 11. maja, pa će od tada početi i ponovna naplata boravaka mališana u obdaništima uz subvencije Grada, potvrdio je za "Novosti" Goran Vesić, zamenik gradonačelnika.\n- Za mališane koji ne budu krenuli od 11. maja vrtić će se naplaćivati, kao i kada u normalnim okolnostima ne dolaze u obdanište, odnosno 50 odsto od subvencionisane cene, dok će za decu koja krenu u obdanište roditelji plaćati 5.590 dinara - naveo je Vesić.\nŠta to znači u prevodu: roditelji čija deca od 11. maja neće ići u državne vrtiće, pošto nemaju potvrde da oboje imaju radne obaveze, moraće uprkos čuvanju mališana kod kuće da plate i 2.795 dinara. Na drugoj strani, deca koja budu išla u državne vrtiće plaćaće regularnih 5.590 dinara.\nMeđutim, mnogo veći ceh imaće roditelji dece koja pohađaju privatne predškolske ustanove, a ne budu išla u vrtiće. Podsetimo, ekonomska cena vrtića iznosi 27.952 dinara mesečno. Grad Beograd subvencioniše do 80% ekonomske cene, odnosno 22.361,60 dinara mesečno, a obavezno učešće roditelja je 20% od ekonomske cene, odnosno 5.590,40 dinara.\nSamo trećina dece se vraća u vrtiće\nU državne predškolske ustanove upisano je oko 58.000 mališana, dok je u privatnim vrtićima oko 20.000 dece. U "prvom krugu" krenuće 13.535 dece, koliko je prijavljenih. Ali, kako se roditelji budu vraćali na posao i situacija postepeno bude normalizovala, taj broj će se povećavati.


pink.rs | SRBIJA SLAVI DAN DRŽAVNOSTI: Domaći i strani zvaničnici povodom Sretenja uputili čestitke građanima\nPraznik su građanima čestitali domaći, kao i strani državnici.\nPraznik je građanima čestitao predsednik Srbije Aleksandar Vučić koji je istakao da je to veliki dan u istoriji srpskog naroda, ne samo vezan za Prvi srpski ustanak, već i za donošenje jednog od najmodernijih Ustava prve polovine 19. veka.\n- Imamo šta da proslavimo, mislim da smo prošle godine napravili velike i značajne rezultate - rekao je Vučić.\nČestitke građanima Srbije povodom Sretenja stigle su iz Rusije, Kine i Republike Srpkske.\n- Računam na nastavak sadržajne razmene mišljenja i koordinaciju koraka na međunarodnoj areni, između ostalog i u kontekstu rešavanja pitanja Kosova - navodi se u čestitki.\nDržavni savetnik i ministar inostranih poslova Narodne Republike Kine Vang Jia, čestitajući praznik, istakao da odnosi i saradnja Kine i Srbije trenutno dobro napreduju.\nVang Ji je izrazio spremnost za dalje jačanje dijaloga i saradnje dva naroda i veći doprinos razvoju sveobuhvatnog strateškog partnerstva Narodne Republike Kine i Republike Srbije\nPredsedavajući Predsedništva BiH Milorad Dodik je u čestitki povodom Dana državnosti Srbije naglasio da RS i Srbija imaju snažne i neraskidive bratske veze, zajedničku prošlost i tekovine koje baštinimo kao simbol naše bliske povezanosti i jedinstva.\nDodik je poručio da svim građanima Srbije želi uspeh u izgradnji savremenog društva koje će biti pokretač razvoja celog regiona.\nOn naglasio je da je snažna i prosperitetna Srbija od velike važnosti za mir, stabilnost i napredak za sve u Republici Srpskoj, BiH, kao i regionu.\nOn je istakao da činjenica da Srbija, ali i Republika Srpska, istoga dana obeležavaju i godišnjicu Prvog srpskog ustanka, govori o početku zajedničke borbe za slobodu i samostalnost srpskog naroda na ovim prostorima.


Tanjug 15. juna 2021. 10:02\nPODGORICA – Predstavnik koalicije Albanaca u Crnoj Gori Jednoglasno i čelnik Demokratske partije Fatmir Đeka kazao je da mogu da razgovaraju o ulasku u vlast, ali pod uslovom da u vlasti NIJE Demokratski front, inače, najuticjniji savez vladajuce koalicije. Đeka je za podgorički Dan rekao da u koaliciji koju predstavlja nikad nije doveden u pitanje evroatlantski put Crne Gore.\n“Naš stav da ne bismo bili u vladi u kojoj je Demokratski front suštinski je ostao isti. DF je i u prethodnom periodu potvrdio da ne baštini evropske vrednosti, odnosno da su im bliže proruske integracije. To je legitimno, ali se kosi sa našim programskim opredeljenjima, kao i proklamovanim stavovima ove vlade”, naveo je Đeka.\nGordana Tadić razrešena dužnosti glavnog tužioca BiH


Još uvek pod utiskom od obilaska Topole, Karlosa oduševljenje ne napušta ni u aranđelovačkom kraju.\n– Topola je srpska Burgundija, a Aranđelovac balkanski Viši, sa lekovitom vodom, ogromnom količinom istorije po kvadratnom metru, i neverovatnim ukusima! – Karlos povlači paralele – Obićiću mesto gde je narod podigao ustanak protiv jednog carstva, otkriću tajnu najboljeg pečenja u Srbiji, osetiću čari lekovitog izvora, a na kraju idem kojekude!\nPrva tačka na Karlosovoj mapi je Orašac, mesto legendarnog ustanka koji je poveo Karađorđe Petrović, gde mu bogatu istoriju ovog mesta predstavlja kustos Ivan Rančić.\nNakon Orašca, sledeća stanica je Mali hrast, gde su mu preporučili da se pravi najbolje praseće pečenje u Srbiji, a to bi onda značilo – i u celom svetu!\n– U snegu ispred restorana me je sačekao gazda Marko, i poveo me iza u pečenjaru, gde u senkama pećnice, majstor Laza nadgleda ceo proces nastanka magije.\nKarlos rešava da se uveri u čaroliju i proveri da li pečenje odgovara legendama!\nSvoj obilazak nastavlja u Bukovičkoj banji da obiđe izvore najpoznatije vode u Srbiji, a o tome kako je pronađena i kako je njena lekovita svojstva naučno predstavio dr Emerih Lindenmajer, Karlosu iznosi lekar specijalista Ivana Živadinović.\nKonačno, Karlos, u stilu Karađorđa, odlučuje da ode – kojekude! U kafić po imenu „Kojekude” gde gori vatra u kaminu, služi se domaća rakija, okuplja se najbolja ekipa a za šankom našeg Meksikanca dočekuje domaćin Ivko Đorđević.\nUpravo na piću sa njim Karlos shvata, kao i sa Topolom, da jedan dan neće biti dovoljan da otkrije sve tajne Aranđelovca.\n– Los Aranđelovac, vidimo se u sledećoj epizodi! – poručuje on.


četvrtak, 27. februar 2020. 06:50h\nZbog havarije na vodovodnoj mreži bez vode će u četvrtak, 27. februara u 9 sati ostati deo Dolova.\nnedelja, 23. februar 2020. 10:12h\nZbog planiranih radova na vodovodnoj mreži bez vode će u ponedeljak, 24. februara ostati delovi Pančeva.\nčetvrtak, 20. februar 2020. 08:13h\nRedovna i privremena novčana naknada za januar\nNacionalna služba za zapošljavanje obaveštava javnost da će preko Poštanske štedionice izvršiti isplatu redovne novčane naknade nezaposlenim licima za januar 2020. godine, u četvrtak 20. februara.\nčetvrtak, 13. februar 2020. 20:29h\nJKP Vodovod i kanalizacija Pančevo obaveštava građane da će se narednih dana obavljati ispiranje mreže u naseljenom mestu Jabuka.\nsreda, 12. februar 2020. 21:50h\nNacionalna služba za zapošljavanje saopštila je da će se u četvrtak, 13. februara izvršiti isplata posebne novčane naknade za januar 2020. godine zaposlenima kojima nedostaje do 5 godina do ispunjavanja…\nčetvrtak, 6. februar 2020. 12:26h\nZatvara se za saobraćaj deo Ulice Moše Pijade zbog radova\nZbog izgradnje Potamiškog kolektora raskopavaće se Ulica Moše Pijade, od mosta na Tamišu do ulice Dimitrija Tucovića. Rešenje za zatvaranje ulice izdalo je nadležno Ministarstvo uz saglasnost Puteva Srbije. Dozvolu…\nStrana 5 od 244


SPREMAJU SE ZA PUT DUG 1.000 KILOMETARA Bivši borci i RVI iz Istočnog Sarajeva kreću za Hilandar\nGrupa hodočasnika iz Pala i Istočnog Sarajeva, koju čine ratni vojni invalidi, učesnici otadžbinskog rata, 26. maja će krenuti na najveće do sada hodočašće dugo 1.000 kilometara do Svete Gore i manastira Hilandar u Grčkoj.\nOva grupa hodočasnika već 11 godina hodočasti srpskim krajevima i pravoslavnim svetinjama i zemljama, a ove godine očekuje ih najveći izazov do sada.\nHodočasni put pešice od Ravne Romanije do Hilandara planirano je da se obavi u 35 etapa, odnosno 40 dana, a amputirci iz Istočnog Sarajeva do sada su već četiri puta biciklima išli do Svete Gore.\nNa ovaj hvale vredan put u maju će krenuti Igor Vukašinović, Srđan Jeremić, Aco Pajić, Novica Pejić, Goran Elez, Ostoja Medić, dok će ih kombijem pratiti dva vozača, Slavko Furtula i Bojan Teletina.\nSrđan Jeremić, koji je i predsednik Udruženja amputiraca Istočno Sarajevo, rekao je da će ove godine pešice na put dugačak oko 1.000 kilometara krenuti njih šest, plus dva pratioca u kombiju.\n-Polazimo sa Ravne Romanije, ispred Sokolice, gde su ispisana sva imena stradalih boraca sa Sarajevsko-romanijske regije, a planiramo da prelazimo oko 30 kilometara dnevno – kaže Jeremić za Srpskainfo.\nPrema njegovim rečima, na putu do Hilandara će proći kroz Srbiju, Bugarsku i Grčku, gde su planirali da posete određena mesta i manastire, ali i da se sastanu sa predstavnicima nekih prijateljskih i bratskih udruženja.\nJeremić ističe da su se, kroz dosadašnja putovanja, uverili da su ljudi svugde dobri i gostoljubivi.\n-Imali smo priliku da u Slovačkoj sednemo ispred prodavnice, da se okrepimo i popijemo sok, a domaćini nam iznose neki keks da se počastimo, što pokazuje da su ljudi, ma gde bili, dobri – kaže Jeremić.\nDodaje da je putovanje dosta naporno, velike su vrućine, jako je teško kretati se po vrelom asfaltu, ali se sve muke zaborave kada ih dočekaju dobri ljudi, dobri borci i njihove porodice.\nJeremić napominje da ovakva putovanja uvek imaju posebnu simboliku i težinu, jer se ide u slavu poginulih saboraca, ali i svih palih boraca Vojske Republike Srpske. On je pre dvije godine s Dejanom Zvizdalom iz Istočnog Sarajeva biciklom išao do Moskve, na put dugačak 2.860 kilometara.\nJeremiću je amputirana leva šaka nakon što je ranjen kao pripadnik Vojske RS, a Zvizdalo je u Trnovu, kao dete od osam godina, u ratu ostao bez obe noge, ali uz pomoć proteza može da hoda i vozi bicikl.\nPomoć hodočasnicima iz Istočnog Sarajeva već se počela prikupljati, a svakako će im mnogo značiti i pomoć svih dobrih ljudi koji im svaki put pomognu koliko su u mogućnosti.\n-Za ovo putovanje smo dobili pomoć i podršku naše braće iz Sidneja, a pomaže nam i Grad Istočno Sarajevo, kao i opštine u sklopu grada – kaže Jeremić.\nUkoliko želite i u mogućnosti ste da pomognete grupi hodočasnika iz Istočnog Sarajeva da odu na Svetu Gore, novac možete uplatiti na žiro račun broj: 555-700-00247318-55 Nova Banka.


Davanjem saglasnosti na potpisivanje nekoliko međunarodnih sporazuma, među kojima je jedan namijenjen "Elektroprivredi" Republike Srpske, a odnosi se na izgradnju "Vjetroparka" Hrgud, čija je vrijednost 60 miliona eura, okončana je današnja sjednica Doma naroda Parlamentarne skupštine Bosne i Hercegovine.\nDelegat Kluba Srba Nebojša Radmanović (Savez nezavisnih socijaldemokrata - SNSD) predložio je da se uskrati podrška Sporazumu o finansiranju državnog programa aktivnosti za BiH za 2016. godinu između Evropske unije i BiH jer je Vlada Republike Srpske pronašla niz nepravilnosti.\nPredsjedavajući Doma naroda Ognjen Tadić (Narodna stranka - NS) je nakon diskusije Radmanovića predložio odgađanje izjašnjavanja o tom sporazumu dok se svi delegati ne upoznaju o stavu Vlade RS, što je Dom naroda i prihvatio.\nPrihvaćena je Informacija o održanoj prezentaciji o temi "Trenutno stanje u ispunjavanju obaveza BiH iz Ugovora o Energetskoj zajednici", uključujući i prijedlog delegata Kluba Bošnjaka Seada Kadića (Stranka demokratske akcije - SDA) koji je zatražio da se bh. institucije intenzivnije uključe u ispunjavanje preuzetih obaveza iz ovog ugovora.\nDom naroda nije prihvatio Izvještaj komisije Kolegija Doma naroda o nastojanju za postizanje saglasnosti za ratifikaciju Sporazuma o statusu i funkcioniranju Međunarodne komisije za nestale osobe, a protiv ovog sporazuma glasalo je svih pet delegata iz Kluba Srba.\nTadić je najavio održavanje posebne sjednice za danas oko 13 sati, kada bi se delegati u drugom čitanju trebali izjasniti o Prijedlogu zakona o budžetu institucija i međunarodnih obaveza BiH za 2018. godinu u iznosu od gotovo dvije milijarde KM.


Šta je korporativni imidž i zašto je neophodan u korporativnoj kulturi? - Čist račun\nČinjenica je da svaka kompanija ima svoj identitet. Reč je jednostavno o statusu koji jedna kompanija ostvaruje prostim obavljanjem aktivnosti, koji posebno dolazi do izražaja pri poređenju sa konkurentskim organizacijama.\nMeđutim, neophodan uslov kako bi se kompanija istakla u odnosu na konkurenciju na tržištu je ostvaren korporativni imidž. Dok korporativni identitet govori o naravi vaše kompanije, za imidž možemo da kažemo da je slika te naravi u očima javnosti.\nPrepoznatljivost poslovanja kompanije je uslov za stvaranje odnosa od poverenja sa klijentima i zato je važno pridati posebnu pažnju u analizi postojaćeg, kao i uporno ulagati u unapređenje korporativnog imidža.\nU daljem tekstu saznajte više o tome šta je korporativni imidž, koja je njegova uloga i kako da poradite na tome da imidž vaše kompanije bude prepoznat kao stabilan.\nŠta je korporativni imidž?\nImidž nasuprot identitetu predstavlja subjektivitet interesnih grupa kompanije – što znači da podrazumeva stavove javnosti u poređenju sa tim što kompanija zapravo jeste. Posao menadžera za odnose sa javnošću ili zaduženog lica, jeste da ova dva pojma u što većoj meri približi.\nKorporativni imidž ima funkciju da olakša komunikaciju kompanije sa njenim interesnim grupama – zaposlenima, saradnicima i korisnicima usluga, to jest kupcima proizvoda. Javni koncept poslovanja omogućava interesnim grupama da pronađu kompaniju koja je u skladu sa njihovim ličnim stavovima i verovanjima, a onda se sa istom i identifikuju.\nVažan deo korporativnog imidža su i vizuelna sredstva kojima kompanija komunicira – logo, specifična paleta boja i slično, koja se primenjuju na najrazličitije načine – kao što je personalizacija rokovnika, brošura i ostalog korporativnog materijala. U pitanju je jedinstveni način da kompanija jasno plasira elemente svoje misije i vizije kroz svoju vizuelnost.\nKako da vaš korporativni imidž bude postojan?\nKako je korporativni imidž kompanije način da kompanija i interesne grupe stupe u kontakt, a potom i izgrade odnos, jasno je zašto je važno postaviti pozicioniranje imidža vaše kompanije na interesno tržište kao poslovni cilj.\nNajpre je važno da imate u vidu se poverenje u pouzdanost vašeg poslovanja ne može steći “preko noći”. Brendovi korporacija na koje se ugledate su na istom radili više godina, ili čak decenija.\nZa postojan korporativni imidž je najvažnija doslednost komunikacione strategije – dakle nepromenljiva i jedinstvena celina estetike brenda i načina upravljanja poslovanjem kompanije. Doslednost reputacije kompanije je ključni faktor uspeha u stvaranju lojalnih kliljenata.\nTreba da budete strpljivi i fokusirani na aktivnosti koje će unaprediti internu i eksternu komunikaciju kompanije. Tajna uspeha jakog brenda je u dobroj taktici kreiranja i održavanja pozitivnog utiska javnosti o poslovanju kompanije.\nKoje su najčešće greške u izgradnji reputacije kompanije?\nJedna od glavnih grešaka pri formiranju ili tranformaciji korporativnog imidža, je što kompanije često nisu svesne putem kojih sve kanala komuniciraju sa svojim interesnim grupama.\nPored prepoznatljivog slogana, dizajna sajta ili traženosti usluga ili proizvoda koje imate u ponudi, na korporativni imidž utiče i kako se zaposleni javlja na telefonski poziv, da li je vaš poslovni prostor uredan, kakav je ton poruka koje plasirate putem digitalnih platformi, itd.\nSuština problema je poznavanje celokupnog procesa odnosa vaše kompanije sa klijentima, kao i vičnost u upravljanju njime. Jednostavno, što ste bolje upravljate tim odnosom – to će imidž vaše kompanije biti stabilniji, a poslovanje uspešnije.\nStabilan korporativni imidž, dakle, zahteva da vaša kompanija neprestano ispunjava obećanja koja daje – od iskustva komuniciranja sa kompanijom, do kvaliteta njenog proizvoda ili usluge. Važno je da nikad ne prestajete da osluškujete interesne grupe vaše kompanije i da na njihovo ponašanje reagujete pravovremeno i na pravi način.\nKorporativni imidž govori o kvalitetu i uspesima vaše kompanije. Zato je važno da se što pre suočite sa pozicijom imidža vaše kompanije na tržištu i odredite njegove najvažnije elemente i potencijalne kanale putem kojih ih plasirate javnosti.\nFormirajte ili upotpunite vaš poslovni stil kako bi jasan koncept “ličnosti” vaše kompanije omogućio da vaše poslovne ideje ostvare svoj potencijal.\n⟵PRETHODNI TEKST Zašto je PR važan za svako poslovanje?\nSLEDEĆI TEKST⟶ Postanite vlasnik elitnog apartmana na Kopaoniku


Za desetak dana počinje berba višanja u Toplici - rod manji, a otkupna cena neizvesna - ToplicaPressToplicaPress\nHome / BLACE / Za desetak dana počinje berba višanja u Toplici – rod manji, a otkupna cena neizvesna\nKoordinator sektora poljoprivrede Privredne komore Srbije za Nišavski, Pitotski i Toplički okrug Dragan Punović ističe da će na zasadima gde su voćari prošle godine pogrešno primenjivali agrotehniku rod biti manji i do 50 odsto, te da za sada nema velikog interesovanja za otkup ovog voća.\nImajući u vidu da zaliha višnje postoji po hladnjačama ne očekuje se neko veliko i posebno interesovanje. Praktično to je jedina voćna vrsta koja nije izašla iz hladnjača, a jedan od razloga je i loš prošlogodišnji kvalitet. Ove godine, bar prema prvim analizama se očekuje bolji kvalitet pre svega u pogledu suvih materija, što je za prerađivače jako važno – kaže Paunović.\nDodaje da će berba početi između 20. i 25. ovog meseca, a da će cena biti tržišna i da će na to uticati mnogi faktori, od ponude i potražnje do kvaliteta višnje.\nInače, prošlogodišnja cena višnje se kretala od 45 dinara za prvu klasu, do 30 i ispod 30 dinara za koliko se otkupljivala druga klasa gde je i otkupljena najveća količina ovog voća.\nSa tom cenom, po rečima proizvođača, ne mogu da se pokriju ni osnovni troškovi proizvodnje i branja, a o zaradi tvrde da niko i ne razmišlja.\nKada se sve sabere i oduzme, stavi na papir, nama ostaje taman da isplatimo berače. Unazad nekoliko godina proizvodnja ovog voća po kome je čitav kraj poznat, potpuno je obesmišljena. Gotovo redovno zbog niske cene mnogi voćnjaci ostaju neubrani, a sve češće proizvođači krče svoje višnjare i orjentišu se na proizvodnju drugih, isplativijih ratarskih ili povrtarskih kultura – kaže poljoprivrednik iz prokupačkog sela Babin Potok.\nDodaje da su berači prošle godine naplaćivali od 15 do 20 dinara za kilogram, pa se očekuje da i ove godine bude ista ili čak i nešto veća cena branja.\nZbog višegodišnje niske otkupne cene višanje u Toplici, ali i problemima sa plasmanom ovog voća, gradska vlast u Prokuplju je pre 2 godine najavila pokretanje inicijative za izgradnju velike hladnjače.\nKako je tada rečeno, Grad Prokuplje je spreman da za hladnjaču izdvoji oko 120 miliona dinara, obezbedi lokaciju i infrastrukturu, ali uz učešće privatnog kapitala od 50 %. Međutim do danas se ništa se nije uradilo na realizaciji te ideje.\nSamo sa teritorije Prokuplja, godišnje se otkupljivalo 2.000 do 2.500 vagona, ali je iz godine u godinu sve manje zasada, što zbog bolesti žilogriz koja je prepolovila voćnjake, što zbog “hronično” niske otkupne cene.\nVišnja je uz šljivu najzastupljenija ratarska kultura na teritoriji Topličkog okruga i nalazi se na površini od oko 4.000 hektara, a veliki broj domaćinstava, skoro 70 odsto, svoju egzistenciju zasniva na proizvodnji ovog voća.\nShare the post "Za desetak dana počinje berba višanja u Toplici – rod manji, a otkupna cena neizvesna"\nPrevious: Iz drugog pokušaja izabrani članovi Upravnog i Nadzornog odbora prokupačke TSO\nNext: Otvoren konkurs za “Lektirići ex ju fest” u Prokuplju


Press Online :: Društvo :: SRBIJA CRNA TAČKA, VIŠE OD 500 MRTVIH ZA GODINU DANA Evropa pokušava da ih iskoreni, ukupno ih ima 10, čak 8 JE KOD NAS\nOvo je na, nedavno održanom Beogradskom bezbednosnom forumu, u okviru jednog od panela o klimatskim promenama, izjavio Janez Kopač, direktor Energetske zajednice.\nFoto: Chronic Coal Pollution / screenshot\n10 zagađivača - SO2\nNjegove navode potkrepljuje i izveštaj naziva "Hronično zagađenje ugljem " (Chronic Coal Pollution), na kome je radilo nekoliko referentnih organizacija, uključujući i Health and Environment Alliance (HEAL) i Greenpeace.\nJasno je da izveštaj sadrži alarmatne podatke o zagađenju koje potiče sa naših prostora, imajući u vidu da je prva obrađena tačka analize nazvana "Ugalj Zapadnog Balkana ugrožava javno zdravlje Evrope".\n- Zagađenje vazduha, iz elektrana na fosilna goriva ili drugih emitera, ne poznaje granice. Elektrane na ugalj u zemljama zapadnog Balkana - Bosna i Hercegovina, Severna Makedonija, Crna Gora, Kosovo i Srbija - iako nisu članice Evropske unije, doprinose zagađenju vazduha emitujući zabrinjavajuće visoke nivoe zagađivača, koji se šire do velikih udaljenosti - navodi se u ovom izveštaju.\n10 zagađivača PM česticama\nUzrok tome jeste činjenica da su fabrike uglja na Zapadnom Balkanu veoma stare i ispod standarda, dodaju. Podaci datiraju iz 2016. godine i pokazuju 16 elektrana u ovom regionu emituje više sumpor dioksida nego sve fabrike uglja u Evropi, a ima ih 250.\nU 2016. godini, srpska elektrana Kostolac B je nadmašila Ugljevik Bosne i Hercegovine postaje najveći zagađivač sumpor-dioksidom. Kostolac B i Ugljevik čine polovinu svih zagađenja SO2 iz fabrika uglja u regionu Zapadnog Balkana, a ove dve elektrane su same odgovorne za oko četvrtinu svih emisija SO2 u Evropskoj uniji i na Balkanu, zajedno!\nKo su, konkretno, ti zloglasni zagađivači?\nKako se može iščitati iz grafikona priloženih u ovoj analizim, Kostolac B je na prvom mestu po emisiji štetnih SO2 gasova. Prati ga Ugljevik, zatim Nikola Tesla A, takođe iz Srbije, pa onda opet bosanski Kakanj. Na petom mestu je Kostolac A, zatim Nikola Tesla B, Tuzla (BiH), makedonska Bitola i bugarska Marica.\nDakle, pet iz Srbije, tri iz Bosne.\nDalje, nismo se proslavili ni kada je u pitanju lista deset najvećih emitera štetnih PM čestica: Kosovo B je na prvom mestu, Gacko (BiH) sledi, zatim Kolubara A, Nikola Tesla A, Ugljevik (BiH), Bitola, Kostolac B, po jedna poljska i jedna rumunska elektrana i Kostolac A na desetom mestu.\nPet srpskih i dve elektrane iz BiH našle su se na ovom spisku.\nAutori analize podsećaju da su zemlje zapadnog Balkana 2005. godine potpisale ugovor o Energetskoj zajednici, koji ima za cilj da objedini tržište energije Evropske unije sa tržištima njenih suseda, a ugovorom je određen rok da potpisnice do 2018. godine moraju da počnu da se pridržavaju pravila o kontroli zagađenja u skladu sa propisima EU.\nMeđutim, obavezni koraci ka zdravim izvorima energije, u velikoj meri su zapostavljene i odložene u regionu.\nDok se vlade u EU bore za smanjenje emisije zagađenja, radi održavanja standarda kvaliteta vazduha, dodatno i štetno zagađenje dopire od zemalja Zapadnog Balkana: BiH, Severne Makedonije, Crne Gore, Kosova i Srbija, a to je činjenica koja se često zanemaruje, navodi se u izveštaju.\n- Elektrane na ZB, koje rade na ugalj, značajan su izazov za javno zdravlje - piše u izveštaju.\nI zaista, dramatične su srazmere toga koliki uticaj zagađenje vazduha ima po zdravlje ljudi. Preko 500 osoba umrlo je prevremeno u Srbiji 2016. godine, usled zdravstvenih komplikacija izazvanim zagađenim vazduhom, koji su udisali. Takav skor Srbiju je (na ovoj mapi) bukvalno obojio u crno!\nPoređenja radi, taj broj u Španiji iste godine iznosio je 12.


► Tramp: Prisluškivanje možda nezakonito\nPredsednik SAD Donald Tramp tvrdi da je to što je njegov bivši advokat Majkl Koen prisluškivao njegove privatne telefonske razgovore "nečuveno i možda nezakonito".\nTramp je reagovao na saznanje da je njegov bivši advokat Majkl Koen tajno snimio razgovor sa njim o mogućoj isplati bivšeg modela Plejboja za aferu sa Trampom. Taj razgovor se desio više nedelja pre nego što je Tramp izabran za predsednika 2016. godine. "Dobra vest je da vaš omiljeni predsednik nije učinio ništa loše", objavio je Tramp na Tviteru.\nSnimak razgovora deo je ;dokumentacije i elektronskih zapisa, koji su ranije ove godine zaplenjeni od Trampovog dugogodišnjeg pravnog zastupnika. Koen se od tada javno distancirao od predsednika i trenutno se nalazi pod istragom.


Rekonstrukcija puta kroz Gornju Goricu: Bulevar će da gradi "Tehnoput" - Vijesti.me\nPONUDA OD 9,4 MILIONA EURA\nRekonstrukcija puta kroz Gornju Goricu: Bulevar će da gradi "Tehnoput"\nBulevar u dužini 3,3 kilometra kroz Gornju Goricu za 9.473.074 gradiće firma “Tehnoput” Edit\n219 pregleda 0 komentar(a)\nBulevar Gornja Gorica (Foto: Arhiva Vijesti)\nŽeljka Vučinić 18. oktobar 2017, 18:45 ažurirano 3. februar 2019, 00:29\nBulevar kroz Gornju Goricu, odnosno, rekonstrukciju magistralnog puta Podgorica-Cetinje, od cetinjskih semafora do mosta na Sitnici, radiće kompanija “Tehnoput-Mne” iz Podgorice za 9.473.074 eura. Direkcija za saobraćaj je njihovu ponudu od 9,4 miliona eura izabrala kao najpovoljniju na tenderu za rekonstrukciju puta u dužini od 3,3 kilometra, koji je bio procijenjen na 10 miliona eura.\nPonuda kompanije IGP “Fidija” iz Podgorice je odbijena kao neispravna.\nVlada je dala zeleno svjetlo za Sporazum o sufinansiranju ovog projekta i zadužila Ministarstvo saobraćaja i pomorstva da u kapitalnom budžetu za 2018. godinu uvrsti iznos sredstava potrebnih za realizaciju radova, koje shodno Zakonu o putevima finansira Direkcija za saobraćaj. Radovi koji se odnose na obavezu izvođenja Ministarstva - Direkcije za saobraćaj iznose 6,4, a radovi koji su obaveza Glavnog grada 4,2 miliona eura.\nMinistarstvo pomorstva i saobraćaja - Direkcija za saobraćaj, će finansirati pripremne i zemljane radove, pješačke staze i bankine, kolovoz, atmosfersku kanalizaciju, objekte potporne konstrukcije, most preko rijeke Sitnice i projekat izvedenog stanja. Rekonstrukcijom je predviđeno pretvaranje dijela postojećeg puta u bulevar sa četiri trake.\nPredviđeno je da Glavni grad finansira dopunu Glavnog projekta u formalnom smislu, Elaborat eksproprijacije zemljišta i da riješi imovinsko - pravne odnose, javnu rasvjetu, instalacije jake i slabe struje, vodovod i fekalnu kanalizaciju.\nGlavni projekat rekonstrukcije magistralnog puta izradile su kompanije "Čelebić", "Via projekt" i "Bates", kao i "DB inženjering" iz Beograda.


Kada budete kreirali beležnicu u programu OneNote, on se automatski čuva u najnovijem formatu datoteke. Morate ovaj format ako želite da dobijete najnovije funkcije programa OneNote ispravno funkcionisao.\nSavet: Ako nadograđujete sa programa OneNote 2007 u OneNote 2016, postojećih Beležnica u 2007 format neće biti automatski konvertuju. Ovo je da biste se uverili da možete da koristite OneNote 2016 za sve beleške koje trenutno radite, uključujući saradnju projektima sa osobama čije deljene beležnice se čuvaju u starijem formatu. Ako i dalje delite beleške sa osobama koje koriste OneNote 2007, odložite nadogradnje beležnicu format datoteke dok svi ostali nadogradili na OneNote 2010 ili novijoj verziji.\nNovi format datoteke koji se zove „OneNote 2010-2013 format Beležnica” da znate da je kompatibilan sa formatom OneNote 2010. OneNote 2013 možete da pročitate beležnice kreirane pomoću ili OneNote 2010 ili OneNote 2013 i ga možete takođe otvaranje, prikaz i uređivanje datoteke beležnice sačuvane u stariji OneNote 2010 i 2007 datoteke formata.\nAko nadograđujete sa programa OneNote 2007 na OneNote 2013, postojećih Beležnica u 2007 format neće se automatski konvertuju. Ovo je da biste se uverili da možete da koristite OneNote 2013 za sve beleške koje je moguće je da radite u, uključujući saradnju projektima sa osobama čije deljene beležnice se čuvaju u starijem formatu.\nSavet: Ako deljenje beležaka sa osobama koje koriste OneNote 2007 nije važno, najbolje je da konvertujete postojeće beležnice u novi format 2010-2013 kako biste mogli sve funkcije programa OneNote 2013.\nU programu OneNote 2013, otvorite beležnicu i pogled na naslovnoj traci prozora programa OneNote. Ako [Režim kompatibilnosti] je prikazana pored imena beležnice na Beležnica sačuvana u stariji 2007 format.\nNapomena: U 2010-2013 format datoteke nije moguće koristiti tako što ćete OneNote 2007. Ako ste već nadogradili beležnicu u 2010-2013 format datoteke, možete da koristite OneNote konverziju alatka tako da možete da promenite Beležnica iz jednog formata u drugi.\nOneNote 2003 kreiran skoro pre deset godina i ne može da čita u formatima datoteka ili razumevanje funkcija u tri novije verzije programa OneNote.\nAko vršite nadogradnju sa verzije OneNote 2003 u programu OneNote 2013 i koju ćete moći da uredite postojeće beleške, moraćete da nadogradite celu beležnicu 2003 2013 ili 2007 format. Da biste to uradili, otvorite oblikovani 2003 beležnicu u programu OneNote 2013 i zatim prihvatite upite koji vam koje su vam potrebne da biste izvršili nadogradnju.\nNapomena: Ako nadograđujete OneNote 2003 beležnicu 2007 format, nekoliko funkcija programa OneNote 2013 i dalje će biti nedostupne – uključujući matematičke jednačine, povezano hvatanje beležaka i rad sa verzijama.\nKada OneNote 2003 beležnicu se konvertuje u noviji format, nije moguće promeniti nazad. Ako je držanje 2003 Beležnica stari format važan, razmislite o pravljenju rezervne kopije pre konvertovanja vaša radna kopija najnoviji format.


Svetski dan porodice - Roditeljski kutak\n« poslato: Maj 15, 2012, 10:12:53 »\nSvetski dan porodice biće obeležen danas različitim manifestacijama u cilju skretanja pažnje da je neophodno pomoći osnaživanje porodice i ukazivanja na značaj koji ima u društvu.\nNa sportskim terenima Zavoda za vaspitanje dece i omladine biće organizovana akcija, odnosno program kojim će biti obeležen taj datum.\n"Igre bez granica" otvoriće predstavnici Prihvatilišta, grada i brojne javne ličnosti, a učestvovaće i deca iz drugih domova i institucija, sistema socijalne zaštite, brojna udruženja za pomoć osobama sa smetnjama u razvoju...\nSvetski dan porodice, 15. maj, obeležava se širom sveta od 1993. godine, kada ga je Generalna skupština Ujedinjenih nacija proglasila Svetskim danom porodice sa ciljem da ohrabri zemlje članice da prepoznaju potrebu za osnaživanjem porodice kao institucije.\nUdruženje "Roditelj" najavilo je povodom obeležavanja tog datuma da će inicirati uvođenje posebnog ministarstva za porodicu u okviru sastava nove vlade, koje bi se bavilo pitanjima koja su od značaja za porodicu.\nTo udruženja navodi da je neophodno da se počne sa primenom rešenja iz Strategije za podsticaj rađanja, usvojene još 2008. godine.\nOdg: Svetski dan porodice\n« Odgovor #1 poslato: Jul 03, 2016, 23:26:38 »\nStranica je napravljena za 0.109 sekundi sa 22 upita.


Džemat "Izet Nanić" Organizuje Druženje sa dr.Muharemom Štulanovićem - dzematizetnanic\nIkrar Dova našem Džematliji Rifetu Jašaragiću 2010\nDžemat "Izet Nanić" KURS ARAPSKOG PISMA (SUFARA) ZA ODRASLE 2010\nDžemat "Izet Nanić" Organizuje druženje sa dr.Muharemom Štulanović\nPosjeta predstavnika medrese iz Cazina\nDana 19.06. (Subota), ove godine džematlije džemata „Izet Nanić“su posjetili braću I sestre u našem\nObilježava godišnjicu proklanjavanja džamije 04/05 juna 2010 - Džemat „Izet Nanić“\nRavensburger Spieleland 08.05.2010\nOdržano međudžematsko takmičenje polaznika mektebske nastave\n17.04.2010 Koncert u Dornbirnu Messehalle br.14 gost OSMAN HADŽIĆ i Sabrina sa svojim bendom\nOdržan džematski iftar 28.08.2010 .2010\nDžemat "Izet Nanić" Organizuje Druženje sa dr.Muharemom Štulanovićem\nEsselamu alejkum poštovana braćo i sestre,obavještavamo vas da 01 do 03 oktobra gost našeg džemata dekan sa IPF u Bihaću doktor Muharem Štulanović.\nPozivamo vas da svojim dolaskom uveličate naše druženje,gdje ćemo moći čuti jako kvalitetna predavanja a ujedno moći i postaviti razna pitanja na koja ćemo zasigurno dobiti i kvalitetne odgovore od dr.Štulanovića.\nI ovog puta Džemat „Izet Nanić“iz Dornbirna potrudiće se da u toku druženja obezbjedi ispred džamije ponudu raznovrsnih bosanskih specijaliteta.Kao što je i ovo jedan vid finansiranja našeg džemata pozivamo vas da se odazovete u što većem broju,obavjestite vaše komšije i prijatelje, jer tako će te pomoći radu svog džemata.\nVrijedno je istaknuti da Džemat „Izet Nanić“ iz Dornbirna izašao u susret našim susjednim džematima tako što je omogućio da dr.Štulanović u petak 01 oktobra posjeti džemat u Innsbrucka a u nedjelju 3 oktobra džemate u Ravensburgu i Feldkirchu.\nMolimo Allaha,dž.š.da nas uputi na Pravi put ,da nas nagradi zato što ustrajano čuvamo naše džamije i da nam da beriket u imecima i porodicama.Amin


Kanton Sarajevo: 800 miliona maraka bez kontrole Žurnal - Jedina slobodna teritorija Novac iz budžeta kantona Sarajevo nemilice se troši bez ikakvih kriterija, u skladu sa raspoloženjem, željama i naklonostima resornih ministara.\n“Godišnji finansijski izvještaj Budžeta Kantona Sarajevo ne prikazuje istinito i objektivno, po svim bitnim pitanjima, stanje imovine i obaveza”, zaključak je revizora iz Ureda za reviziju institucijau FBiH nakon kontrole utroška budžetskog novca najbogatijeg kantona u 2008. godini.\nDa sve bude gore, ova poražavajuća ocjena ne odnosi se na poslovanje neke minorne kantonalne institucije sa godišnjim budžetom od par stotina hiljada maraka, već na budžet kantona kroz koji je u prošloj godini prošlo 777 miliona maraka, dok je planirani budžet iznosio 820 miliona maraka.\nPrivatnoj školi 374.000 maraka\nVelikoj gomili para kantonalni ministri jednostavno nisu mogli odoljeti.\nNeplanirano, novcu iz budžeta sarajevskog kantona obradovala se Akademija nauka BiH kojoj je u 2008. godini doznačeno 974 hiljade maraka ali i privatna sarajevska osnovna škola “All Walidein Gazzaz” kojoj je doznačeno 374 hiljade maraka.\nJedini problem sa ovim transferima iz kantonalnog budžeta je što novac za ove institucije nije bio planiran u budžetu, a još manje je jasno po kom kriteriju su izabrane baš ove dvije institucije.\nI dok se za Akademiju nauka BiH i može pronaći logično objašnjenje, jer ipak samo je jedna akademija nauka na nivou BiH, ostaje nejasno zašto je od svih privatnih škola u Kantonu Sarajevo impresivan grant doznačen baš školi “All Walidein Gazzaz”. Radi se o osnovnoj školi čiju je gradnju finansirao saudijski biznismen Hussein Bakry Gazzaz i u kojoj se uglavnom školuju djeca bez jednog ili oba roditelja.\nRevizori nisu uspjeli naći po kojim kriterijima je novac odobren za ove dvije institucije, konstatujući tek da se “ne može se potvrditi osnovanost i opravdanost doznaĉavanja sredstava za sufinansiranje rada”.\nNije se štedjelo ni na izdvajanjima z “vrhunski sport i takmičarsko-razvojni sport” na šta je potrošeno 1,43 miliona maraka, mada su revizori utvrdili da “nisu postojali kriteriji i jasno utvrđeni parametri”.\nVlada Kantona Sarajevo pokazuje neizmjerno povjerenje u ljudsku dobrotu i poštenje, pa se tako uglavnom ne zamara traženjem izvještaja o utrošku novca iz budžeta koji je doznačen institucijama ili preduzećima.\nPola miliona maraka za uklanjanje pasa lutalica\nMeđu primjerima bezgraničnog povjerenja je i pola miliona maraka za kafilerijske usluge koje je kantonalna vlada prebacila gradskoj upravi a ovi sarajevskom komunalnom preduzeću “Rad”. Šta je na kraju bilo sa ovim novcem, kako je i na šta utrošen, ne zna se, jer niko nikada nije tražio izvještaj o tome.\nSlična situacija ponovila se i sa 2,1 milion maraka koje je Ministarstvo prostornog uređenja Kantona Sarajevo doznačilo Zavodu za izgradnju , za održavanje i sanaciju javne rasvjete.\nKako su revizori naknadno utvrdili, od dobijenog novca Zavodu za izgradnju ostalo je viška 1,1 milion maraka koji nisu vraćeni natrag u budžet kantona.\nDa paradoks bude veći, dok je više od milion maraka stajalo neiskorišteno na računu Zavoda za igradnju , u isto vrijeme Vlada KS nije imala novca da plati račun od 290.136 maraka za struju utrošenu za rasvjetu ulica. Pri tome, ovaj neplaćeni račun nije bio evidentiran među dugovima.\nZa subvencioniranje mjesečnih karti za gradski prevoz za penzionere, Vlada KS je je preduzeću “GRAS” u 2008. uplatila 5,72 miliona maraka. Problem što GRAS prilikom pravdanja dobijenog novca uz fakturu nije dostavljao listu sa imenima penzionera kojima su izdati kuponi, što je bila obaveza.\nOvako, ostaje da se vjeruje na riječ GRAS-u da je zaista izdato onoliko kupona penzionerima koliko je navedeno u fakturi, ali očigledno za kantonalnu vladu i resorno ministarstvo to nije nikakav problem.\nPusti zakon, uzmi pare\nImajući u vidu želje i apetite kantonalnih ministara, za čije zadovoljenje ne bi bio dovoljan ni budžet SAD, pojavio se problem odakle navući novac u budžet.\nJedno od genijalnih rješenja, do kojih su došli u Vladi Kantona Sarajevo, bilo je preusmjeravanje svog raspoloživog novca u budžet, čak iako je riječ o direktnom kršenju postojećih zakona.\nHarač u vidu “naknade za zaštitu od prirodnih i drugih nesreća” za koji sva pravna lica i samostalni privrednici moraju izdvajati 0,5 posto od sume za neto plate, po zakonu, pripada Kantonalnoj upravi civilne zaštite a ne budžetu kantona.\nZakon je izričit da se ta sredstva mogu koristiti samo za preventivu i sanaciju posljedica nesreća, pri čemu se neutrošena sredstva prenose u narednu godinu kako bi se vremenom stvorila dovoljno velika rezerva za nepredviđene situacije.\nVišak želja kao prirodna nepogoda\nIpak, za Vladu KS ovaj raspoloživi novac bio je preveliki izazov, pa je mimo zakona 4,1 milion maraka skrenut u budžet gdje mu se gubi svaki trag. Zakon je zakon ali keš je keš.\nMinistre treba razumjeti, iz njihove perspektive novac je namjenski utrošen, jer nema gore nesreće nego kad njihove želje nadilaze finansijske mogućnosti budžeta. A ova nesreća se lakše podnosi kada se ne troši vlastiti novac, već novac građana sarajevskog kantona.\n"> Novac iz budžeta kantona Sarajevo nemilice se troši bez ikakvih kriterija, u skladu sa raspoloženjem, željama i naklonostima resornih ministara.\nKanton Sarajevo: 800 miliona maraka bez kontrole\nObjavljeno: 18.12.2009. u 16:40h\nNovac iz budžeta kantona Sarajevo nemilice se troši bez ikakvih kriterija, u skladu sa raspoloženjem, željama i naklonostima resornih ministara.


Naslovna / Događaji / KONFERENCIJA "PRAVOSUDNA AKADEMIJA"\nKONFERENCIJA "PRAVOSUDNA AKADEMIJA"\nPredsednik Upravnog suda, sudija Jelena Ivanović prisustvovala je u petak 05. aprila 2018. godine konferenciji pod nazivom „Pravosudna akademija“ koju je organizovalo Društvo sudija Srbije, uz podršku Fondacije za otvoreno društvo.\nUčesnike konferencije o Pravosudnoj akademiji pozdravili su ministarka pravde Nela Kuburović, ambasador i šef delegacije Evropske unije, nj.e. Sem Fabrici i ambasador i šef Misije OEBS-a u Republici Srbiji, nj.e. Andrea Oricio.\nU sklopu prvog panela konferencije direktor Pravosudne akademije, Nenad Vujić i zamenik predsednika Visokog saveta sudstva, Branislava Goravica govorili su o ulozi Pravosudne akademije u stručom osposobljavanju budućih sudija, uticaju na obuku i karijeru sudija, statusu Pravosudne akademije i izboru predavača i programima obuke. Potom je usledio drugi panel u okviru kog su zamenik direktora Centra za pravosudne studije Portugala Luis Silva Pereira i zamenik predsednika Upravnog odbora Centra za obuku i studije u pravosuđu Holandije Remko van Toren govorili o iskustvima svojih zemalja kada je reč o položaju institucija za obuku u pravosuđu, pristupu pravosuđu kroz institucije za obuku i početnoj i kontinuiranoj obuci sudija.


Nov 26, 2015 Rails Girls Beograd, railsgirls, Ruby on Rails\nKako interesovanje za učešće u Rails Girls Beograd radionicama ne jenjava, nastavalja se širenje ove male zajednice koja je počela sa svojim aktivnostima 2013. godine. Od tada održano je 4 radionice, po 2 godišnje, kroz koje je prošlo preko 100 učesnica i ljudi zainteresovanih da nauče Ruby on Rails i/ili podele svoje znanje. Pored ovoga, organizovano je i nekoliko follow up-ova, a ono što je još važnije je da su se neke od učesnica vratile kao mentorke.\nRails Girls Beograd će se ovoga puta okupiti u novootvorenom Startit centru, mestu upravo namenjenom jačanju domaće IT zajednice, i to 12. i 13. decembra. Zahvaljujući Toschas Labs-u (http://toschas.com/) koji će se ove godine pridružiti i kao deo mentorskog tima, učesnice će imati priliku da prisustvuju besplatnoj dvodnevnoj radionici na kojoj će savladavati osnovna znanja o korišćenju Ruby on Rails-a.\nBuduće polaznice ne moraju da imaju prethodno znanje ili iskustvo kako bi učestvovale u radionici, a mogu se se prijaviti do 5. decembra putem linka http://bit.ly/1I3GVRb ili preko sajta railsgirls.com/beograd, gde će pronaći i ostale informacije u vezi sa narednim događajem.


Naime, Jokić ne samo da je bio vođa senzacionalnog Denvera, koji je mimo svih očekivanja završio ligaški deo sezone kao drugi tim Zapadne konferencije, a potom dogurao do konferencijskog polufinala u kome je Portland bio bolji, već je igrao maestralno i pored ekstremnih napora.\nJer, od 18. oktobra, kada je Denver protiv Los Anđeles Klipersa odigrao prvi takmičarski meč, do 12. maja, kada je na programu bila majstorica sa Trejlblejzersima, Jokić je nastupio 80 puta u uvodnom delu sezone, a 14 u NBA plej-ofu.\nTo znači da se tokom tih 207 dana čak 94 puta nadmetao u najjačoj ligi sveta.\nIli, ako ćete preciznije, igrao je utakmicu za utakmicom sa prosečnim razmakom od svega dva dana, četiri sata i 48 minuta.\nToliki napor, a na terenima - bravure.\nPodsetimo, Nikola Jokić je u četvrtoj NBA sezoni briljirao pod koševima najjače lige sveta. Za 31,3 minut po meču prosečno je postizao 20,1 poen, imao 10,8 skokova i 7,3 asistencije, uz 1,4 "krađu" i 0,7 blokada u ligaškom delu sezonu. U plej-ofu, svom debitantskom, bio je još impresivniji - proseci su mu bili 25,1 poen po utakmici, uz 13 skokova, 8,4 asistencije, 1,1 osvojenu loptu i 0,9 skokova po nastupu. Predvodio je Denver Nagetse sve do polufinala Zapadne konferencije, a zbog maestralnih partija izabran je, kao najbolji centar lige, u idealnu NBA petorku.\nVladimir Štimac, nekadašnji košarkaš Crvene zvezde, ali i čovek koji se uvek odazivao reprezentaciji, pa makar morao hitno da pređe više stotina kilometara, emotivno je reagovao kada je čuo da će Nikola Jokić biti na raspolaganju stručnom štabu "orlova".\nImajući u vidu da je odmah posle eliminacije iz NBA plej-ofa stigao u rodni Sombor i počeo da se okrepljuje pred nove izazove, nema sumnje da će do okupljanja "orlova" uspeti da se osveži kako je i red. A onda juriš na Mundobasket medalju sa ostatom reprezentacije, čiji i uži spisak kandidata sada već deluje impresivno.


Maliciozne reklame na Java.com, Photobucket.com i drugim popularnim sajtovima | OZ I.T SOLUTIONS-BLOG\nMaliciozne reklame na Java.com, Photobucket.com i drugim popularnim sajtovima\nZar nije ironija da naletite na Java exploit na sajtu Java.com, na kome se preuzima jedan od najkorišćenijih dodataka za browsere?\nOvo pitanje su postavili stručnjaci firme Fox IT koji su prošle nedelje otkrili reklame sa exploitima za browsere koje se prikazuju u oglasnom prostoru na desetak popularnih web sajtova.\nNaime, u periodu od 19. do 22. avgusta, posetioci sajtova Java.com, Deviantart.com, TMZ.com, Photobucket.com, IBTimes.com, eBay.ie, Kapaza.be i Tvgids.nl mogli su da naiđu na malver koji se isporučivao preko Angler exploit alata u reklamama AppNexusa.\nOvi web sajtovi sami po sebi nisu bili kompromitovani, već su bili žrtve takozvanog malvertajzinga. To znači da je provajder reklama prikazivao maliciozne reklame sa ciljem infekcije računara posetilaca sajtova malverom.\nOvaj exploit alat ciljao je na korisnike zastarelih verzija Jave, Adobe Flash Playera i Microsoft Silverlighta. Ako se proceni da je sistem korisnika ranjiv, počinje napad koji u ovom slučaju rezultira infekcijom trojancem Rerdom.\n“Nije potrebno da korisnik klikne na maliciozne reklame da bi inficirao računar”, objašnjavaju u Fox IT. “Sve se događa tiho, u pozadini, kada korisnikov browser učita reklamu”.\nJedan od problema koji se javljaju kada je reč o praćenju ovakvih pretnji je “retargeting”. To je proces u kome jedan ili nekoliko provajdera reklama i sadržaja ostavljaju podatke o praćenju, kukize ili druge fajlove, tako da sledećeg puta oglašivač može prikazati drugačiju reklamu od one koja je prikazana prethodnog puta. Web sajt koji izdaje reklamni prostor može ponekad prikazivati retargeting reklame ne znajući za to. Način na koji to funkcioniše je takav da se korisniku sa određenim kukizima i drugim metapodacima zanimljivim određenom provajderu reklama ne prikazuje originalni reklamni sadržaj na sajtu već personalizovani reklamni sadržaj.\nDa bi poboljšali efekte oglašavanja, a samim tim i prihode, oglašivači učestvuju u RTB procesu (real-time bidding) koji funkcioniše na principu licitacije i koji im omogućava automatski zakup reklamnog prostora u realnom vremenu tako da se na osnovu dostupnih metapodataka posetiocu isporučuje reklama prema njegovim afinitetima. Oglašivač sa najvećom ponudom dobija reklamni prostor za prikazivanje svog oglasa. U ovom konkretnom slučaju malvertajzinga, maliciozni oglašivač je onaj koji je dobio na licitaciji, dakle AppNexus. Problem sa ovakvim malicioznim reklamama je što je veoma teško razdvojiti loše od dobrih reklama u svetu online marketinga, kažu iz firme Fox IT.\nTrojanac Rerdom koji je inficirao računare posetilaca ovih sajtova je poznat po prevarama sa klikovima na reklame.\nSavršene zaštite od malvertajzinga nema, ali ono što bi moglo da pomogne je da uključite “click-to-play” u browseru čime ćete sprečiti third party pluginove da se automatski izvršavaju. Stručnjaci iz Fox It podsećaju da je neophodno da vodite računa o tome da koristite najnovije verzije dodataka za browsere, kao i da one koji vam nisu neophodni, kao što je na primer Java, isključite.\nPrevious Post:MSN Messenger konačno u penziji!\nNext Post:OPREZ: “Procurele kopije“ Windowsa 9 vode do malvera i fišing stranica


Predstavljamo dr Nevenku Dokmanović - poznatog srpskog dermatologa i anti-aging eksperta - Estetic\nPredstavljamo dr Nevenku Dokmanović – poznatog srpskog dermatologa i anti-aging eksperta\nEstetic » Estetska dermatologija » Predstavljamo dr Nevenku Dokmanović – poznatog srpskog dermatologa i anti-aging eksperta\nDanas predstavljamo našeg trećeg kolumnistu, Nevenku Dokmanović – najtraženijeg doktora za dermatologiju i anti aging u Srbiji , ujedno i vlasnicu klinike SkinMedic.\nDr Nevenka Dokmanovic završila je Medicinski fakultet u Beogradu, a zatim i specijalizaciju iz dermatovenerologije na Centralnom naučno-istraživačkom dermatovenerološkom Institutu u Moskvi.\nNedugo nakon, ova žena stručnjak za anti aging medicinu, uspešno je okončala Subspecijalističke studije iz estetske dermatologije i kozmetologije, takođe u ruskoj prestonici. Trenutno se aktivno usavršava u Parizu, Atini, Briselu…\nDr. Dokmanović je počela prva da primenjuje mezoterapiju, na prostorima bivše Jugoslavije, i licencirani je edukator za primenu iste u estetskoj dermatologiji. Upravo radi toga uživa titulu predsednika Društva mezoterapeuta Srbije. Dr Dokmanović je takođe, izabrana za Nacionalnog trenera za primenu hijaluronskih filera i botoksa, jedne poznate kompanije. Za kraj spomenimo i kako je jedan od osnivača „Udruženja za regenerativnu i prolo medicinu Republike Srbije, kao i redoviti sudionik svetskih kongresa za anti aging i estetsku dermatologiju.\nJednom nedeljno, na našem portalu, moći ćete da pratite kolumnu ovog specijaliste sa internacionalnim znanjem i iskustvom za kožu i anti -aging.


Čanak: Glas za LDP je glas za Vučića i SNS | Autonomija\nČanak: Glas za LDP je glas za Vučića i SNS\nLDP ostaje ispod cenzusa ili ide u koaliciju sa Vučićem\nPredsednik Lige socijaldemokrata Vojvodine (LSV) Nenad Čanak pozvao je danas glasače u Vojvodini da ne glasaju za Liberalno-demokratsku partiju (LDP) jer je to „glas za (predsednika Srpske napredne stranke) Aleksandra Vučića“.\n„Veoma je opasno bacati glasove na stranke kao što je LDP, koja neće preći cenzus pa možemo doći u poziciju da svaki glas za Vojvodinu ode Aleksandru Vučiću. U slučaju da LDP pređe cenzus onda će otići u koaliciju sa Aleksandrom Vučićem. Ja bih o tome poveo računa“, naveo je Čanak u saopštenju za javnost.\nPrema njegovim rečima, stranke se Vojvodine sete samo kada im trebaju glasovi za izbore ili kad iz Vojvodine treba nešto ukrasti.\n„Stoga ne treba da čudi što su i ovoj predizbornoj kampanji stranački lideri masovno pohrlili u vojvođanske gradove da se dodvoravaju biračima i što su im bila puna usta Vojvodine“, rekao je Čanak.


Pozajmice novca Sarajevo – brzo rješenje za nepredviđene troškove – Kredi.ba\nPozajmice novca Sarajevo predstavljaju najjednostavniji način da brzo i bez komplikacija dođete do potrebnog novca. Radi se o novom i modernom načinu zaduživanja koji vam omogućava da kroz nekoliko koraka već u jednom danu, dođete do novca koji vam je prijeko potreban. Čitav proces je potpuno digitalizovan i prilagođen svim generacijama.\nNa osnovu istraživanja Europske Agencije za Bankarstvo, pozajmice novca Sarajevo u potpunosti su zamijenile klasična bankarska i mikrokreditna zaduživanja. Prema statistikama od 275524 stanovnika grada Sarajevo, 35% je do sada izabralo pozajmice novca modernih finansijskih servisa umjesto tradicionalnih mikrokreditnih organizacija.\nProces aplikacije je veoma jednostavan i u potpunosti se odvija online. Nakon što ste podnijeli zahtjev na internet stranici finansijskog servisa, očekujte poziv operatera sa pozivnog broja +38733 ukoliko se nalazite u gradu Sarajevo. Operateri će vas obavjestiti o tome šta vam je sve potrebno od dokumentacije koju takođe dostavljate online. Nakon što ste poslali potrebna dokumenta, novac možete podići u pošti sa poštarskim brojem 71000 u gradu Sarajevo.


Udruženje Reciklera Srbije | TRIVAN: Kriminal pohranjivanja opasnog otpada je završen\nмарт 20, 2018\tAutor Recikleri Srbije\tKategorija Vesti\nMinistar zaštite životne sredine Goran Trivan izjavio je danas, 20. marta, da je kriminal pohranjivanja opasnog otpada završen, ističući i da je problem koji sa živom postoji u Srbiji “paradigma priče o opasnom otpadu” koji se iskopava na različitim lokacijama u državi.\n“Živa je meni danas paradigma borbe protiv zagađenja i zagađivanja, kao i zločina koji se vrše protiv životne sredine u Srbiji”, kazao je Trivan na predstavljanju Nacrta izveštaja o stanju žive u Srbiji.\nMinistar je zahvalio BIA, tužilaštvu i građanima što zajedno učestvuju u borbi protiv opasnog otpada, navodeći da će biti kažnjeni “svi koji nas truju”.\n“Običan svet mi kaže da im se vraća nada, jer se neko konačno pozabavio time”, kazao je Trivan i najavio oduzimanje dozvola onima koji se bave “kriminalom pohranjivanja opasnog otpada”.\nTrivan je kazao da je počelo prvo suđenje za otpad pronađen u Obrenovcu i zahvalio UNDP-u na podršci i saradnji koja je “divna i nije do juče” i za koju želi da bude nastavljena.\n“Ne mislim da zaštiti životne sredine treba da pristupamo administrativno, hladno i tehnološki, jer ovde se bavimo životom po sebi. Svi znamo kakve posledice živa čini našoj prirodi i životom u celini”, kazao je Trivan.\nIstakao je da se životnom sredinom ne može baviti kao svim drugim temama. “Neću da budem 13. prase. Hoću da se to razume”, kazao je ministar.\nZamenica stalne predstavnice UNDP Srbija Svetlana Nedera pozvala je sve u Srbiji da zajedno učine sve što mogu kako bi problem žive postao prošlost.\nOna je kazala da UNDP u 42 države širom sveta sprovodi projekte u vrednosti od 54 miliona dolara, kojima se pruža podrška rešavanju prioritetnih problema.\nMi pružamo podršku izradi prvog izveštaja o živi u Srbiji i paralelno sa izradom tog izveštaja započet je i proces pripreme nacionalnog profila žive, kazala je Svetlana Nedera.\n“Nastavljamo da pružamo podršku Ministarstvu zaštite životne sredine i svim nadležnim da bi unapredili upravljanje hemikalijama i živom”, kazala je ona.\nProjekat posvećen inicijalnoj proceni kapaciteta za implementaciji Minimata konvencije o živi u Srbije finansira Globalnim fondom za zaštitu životne sredine (GEF), a sprovodi Ministarstvo zaštite životne sredine.


Ukupan obim razmjene metalske i elektroindustrije Bosne i Hercegovine u prošloj godini iznosio je gotovo deset milijardi KM, pokrivenost uvoza izvozom bila je više od 67 posto, a pozitivni trendovi nastavljeni su i u ovoj godini.\nNa reizbornoj sjednici Skupštine Asocijacije metalske i elektroindustrije danas u Vanjskotrgovinskoj komori BiH istaknuto je da su tri najperspektivnija lanca u BiH – metalni dijelovi za autoindustriju, elektroindustrija, te mašine i dijelovi mašina. U metalskoj i elektroindustriji BiH zaposleno je više od 35.000 radnika. Najznačajnija izvozna tržišta su EU (Njemačka, Luksemburg, Slovenija, Italija), zatim CEFTA (Srbija, Crna Gora, Makedonija), te Rusija.\nDopredsjednik Vanjskotrgovinske komore Bosne i Hercegovine Vjekoslav Vuković je kazao da se u zadnjih godinu dana bilježi porast izvoza od 34,2 procenta. Napomenuo je da su metalski i elektro sektor veliki potencijal i generator razvoja u BiH uzimajući u obzir kapacitete i prepoznatljivi kvalitet naših kompanija, te da se 90 posto naših proizvoda izvozi, kao i da uvozimo određene kvalitetne repromaterijale.\n“Upravo zbog pomoći našim privrednicima kada je riječ o uvozu repromaterijala radili smo listu za suspenziju određenih carinskih stopa, odnosno tarifnih brojeva, posebno kada je riječ o metalskom sektoru i elektrokablovima. Upravo jedna od takvih odluka čeka svoje usvajanje na Vijeću ministara i očekujemo to narednih dana”, naveo je Vuković.\nKada je riječ o primjeni novih tehnologija u BiH, Vuković je istakao da postoji veliki broj preduzeća koja su tehnološki na nivou sa evropskim i kompanijama širom svijeta u ovom sektoru.\nZoran Tošić iz firme Mreža – Network iz Dervente je kazao da ovo društvo postoji od 2005. godine, te da je u početku radilo nekoliko radnika, a danas ima 370 uposlenih. Firma je iz oblasti elektro sektora i rade za najveće kompanije poput Deutsche Telecoma, Liebherra, Bocsha, Mercedesa, Audija… U segmentu autoindustrije, među ostalim, rade kablove za Formulu 3, Audi R 8, Ferrari i druge. Tošić je kao posebne probleme izdvojio nelojalnu konkurenciju, odnosno odlazak mladih kvalifikovanih kadrova iz zemlje.\nEdo Jahjaefendić iz Tvornice tehnološke opreme (TTO) Sarajevo kazao je da ova firma ima prostor, mašine, resurse i dovoljno upita za posao da bi mogli organizovati rad u tri smjene.\n“Ova industrija ima perspektivu. Ukoliko imate mogućnost i nudi vam se posao po solidnim, evropskim cijenama potrebno je obezbjediti odgovarajuće uslove da bi se stručni, kvalifikovani kadrovi zadržali u zemlji”, dodao je Jahjaefendić.\nDodao je da ta firma izvozi 95 posto svoje proizvodnje i da su se tehnološki primakli Evropi po mašinama, opremi i usvojenim standardima.\n“Danas u BiH nemamo velike sisteme poput nekadašnjeg Energoinvesta, Unisa, koji su bili pokretači manjih firmi i kompletne proizvodnje. Međutim, mi smo se danas vezali za neke austrijske, njemačke ili druge globalne sisteme, ovisno o tome gdje ko izvozi”, dodao je Jahjaefendić.\nPrevious Fondacija Mozaik - 700.000 KM za društvene biznise mladih\nNext Danas se navršava 26 godina od pogibije kapetana Hajrudina Mešića (Video)\nJavna ustanova “Služba za zapošljavanje Kantona Sarajevo” potpisala je danas u sarajevskom Domu mladih ugovore o sufinansiranju zapošljavanja po Programu mjera za podsticaj zapošljavanja i održavanja više stope zaposlenosti u\nSurTec-Eurosjaj: Bosanska firma koja pokreće firme u regionu. Proizvode za Ford, BMW, Audi\nU industrijskoj zoni Igman živi proizvodnja, u njoj se 24 sata proizvode razni dijelovi od onih za autobomile, brodove do onih za namjensku industriju. Svaka firma je priča sa sebe, a\nKoliko zemljišta i posla je potrebno da prosječna bosanska porodica proizvodi hranu za sebe


BUS IZIGRAVA SVETSKOG POLICAJCA I UPOZORAVA MOSKVU\nSubject: BUS IZIGRAVA SVETSKOG POLICAJCA I UPOZORAVA MOSKVU 17.08.08 0:36\nSve oštriji tonovi: Predsednik SAD Džordž Buš i premijer Rusije Vladimir Putin\nPredsednik SAD Džordž Buš rekao da je vreme da Rusija zaustavi krizu u Gruziji zbog dramatične i brutalne eskalacije nasilja.\nU televizijskom obraćanju javnosti povodom sukoba u Gruziji, Buš je u oštrom upozorenju Moskvi rekao da Rusija mora da se vrati s puta "kojim je, izgleda, krenula", kao i da "akcije Rusije dovode u opasnost njene odnose sa SAD-om i Evropom".\nTakođe je ukazao da izgleda da Rusija želi da sruši legalno izabranu gruzijsku vladu i pozvao Moskvu da kao prvi korak prihvati primirje i povuče trupe.\nOn je rekao da postoje dokazi da bi ruske strane uskoro mogle da počnu da bombarduju civilni aerodrom u Gruziji. "Ako su ti izveštaji tačni, te aktivnosti Rusije bi predstavljale dramatičnu i brutalnu eskalaciju sukoba u Gruziji", upozorio je Buš.\nPoslednji sukobi u Gruziji sve češće se porede sa dešavanjima na prostoru Srbije 1999. godine, odnosno sa događajima vezanim za Kosovo.\nTako je bivši ambasador Rusije u Srbiji Aleksandar Aleksejev izjavio da između događaja u Južnoj Osetiji i na Kosovu ima mnogo paralela, odnosno da se koriste isti postupci sada, kao i na Kosovu. "Rusiju kritikuju danas oni koji su ubijali Srbe 1999. godine", rekao je Aleksejev.\nJoš oštriji na rečima bio je ruski ambasador u NATO-u Dmitrij Rogozin.\n"Rusija ne prima lekcije od onih koji su 1999. godine ubijali građane Srbije i uništavali njenu civilnu infrastrukturu. To je velika razlika između NATO-a i Rusije, koja je ograničila svoje akcije isključivo na vojne ciljeve", rekao je Rogozin.\n"NATO je svojevremeno odlučio da bombarduje, ne samo srpske trupe na Kosovu, već čitavu Srbiju, Beograd, televizijske stanice, mostove, državne institucije", rekao je on.\n"Na hiljade građana Srbije pobijeno je u tim napadima. Zgrožen sam kada čujem da oni koji su ćutali pred hiljadama srpskih žrtava 1999. godine, sada sebi daju za pravo da dele moralne lekcije", poručio je ambasador.\nInače, NATO je za danas najavio hitan sastanak sa Rusijom na zahtev Moskve, kako bi razmotrili krizu u gruzijskom otcepljenom regionu Južne Osetije.\nRogozin je tražio da sastanak na ambasadorskom nivou bude održan danas, kada će se gruzijska ministarka spoljnih poslova Ekaterine Tkešelašvili sastati sa Severnoatlantskim savetom NATO-a.\nPredstavnica NATO Karmen Romero je iznela da su "u toku pripreme za taj sastanak koji će verovatno biti održan danas".\nGeneralni sekretar NATO Jap de Hop Shefer je juče optužio Rusiju za "neproporcionalno korišćenje sile i povređivanje gruzijske teritorije", pošto je ruska vojska proširila delovanje i van Južne Osetije.\nO reakcijama u Srbiji na dešavanja u Gruziji i poukama koje i Srbija može izvući iz tog sukoba možete čitati u posebnoj vesti.\nHitan sastanak NATO-Rusija\nHitan sastanak Saveta NATO-Rusija biće održan u sedištu Severnoatlantske alijanse u Briselu, saopštila je sinoć ruska misija pri toj organizaciji.\nSastanak je zatražio ambasador Rusije pri NATO-u Dmitrij Rogozin. Rogozin će na tom sastanku predstavljati Rusiju, dok će NATO predstavljati ambasadori 26 zemalja-članica okupljenih u Severnoatlantskom savetu.\nAmbasadori NATO-a će se danas sastati i sa šeficom gruzijske diplomatije Ekaterinom Tkešelašvili, koja će doputovati u Brisel kako bi informisala ambasadore o najnovijoj situaciji u njenoj zemlji.\n"NATO bi trebalo da zauzme stav ili da donese bilo kakvu odluku tek kada čuje stavove Rusije", izjavio je Rogozin, naglašavajući da je to pravilo svakog partnerstva.\nInače, generalni sekretar NATO-a Jap de Hop Shefer juče je optužio Rusiju da u sukobu u Južnoj Osetiji koristi "prekomernu silu" i krši teritorijalni integritet Gruzije.\nGorbačov: Brljotina Vašingtona\nSAD su napravile ozbiljnu brljotinu jer su nacionalnim interesom proglasili Kavkaz, kojim dominira Rusija, kaže Mihail Gorbačov.\nKoreni sadašnjeg rata na Kavkazu leže u odluci separatista Gruzije da 1991. ukinu autonomiju Južne Osetije, što je "postala tempirana bomba teritorijalnog integriteta Gruzije", čija su naredna rukovodstva, primenom sile, pogoršavala situaciju, piše poslednji predsednik SSSR-a Mihail Gorbačov u članku za "Vašington post".\nIpak, bilo je mogućnosti za nalaženje političkog rešenja jer su "relativan mir" održavale mirovne snage Rusije, Gruzije i same Osetije, dok je Moskva sve vreme priznavala teritorijalni integritet Gruzije. Međutim, gruzijsko rukovodstvo se oglušilo o mogućnost traganja za političkim rešenjem.\n"Ono što se desilo u noći 7. avgusta je neshvatljivo, gruzijska vojska je razornim raketnim bacačima napala glavni grad Južne Osetije Chinvali", piše Gorbačov.\n"Rusija je morala da odgovori. Optužiti je za agresiju na 'malu, nebranjenu Gruziju', ne samo što je licemerno, već pokazuje i nedostatak humanosti", piše Gorbačov.\n"Rukovodstvo Gruzije je to moglo učiniti samo uz pretpostavljenu podršku i ohrabrenje znatno moćnije sile", piše Gorbačov, navodeći da su "stotine američkih instruktora" obučavale oružane snage Gruzije, koja je savremeno oružje kupovala širom sveta.\n"Zajedno sa obećanjem članstva u NATO-u, to je ohrabrilo gruzijsko rukovodstvo da pomisli da se može izvući sa 'blickrigom' u Južnoj Osetiji" jer je predsednik Mihail Sakašvili "očekivao bezuslovnu podršku Zapada, a Zapad mu je dao razloge da to smatra".\nPošto je konstatovao da je stav zapadnih zemalja proteklih dana "daleko od uravnoteženog", Gorbačov piše da su "SAD napravile ozbiljnu brljotinu time što su za zonu svog 'nacionalnog interesa' proglasile Kavkaz, udaljen hiljadama milja od američkog kontinenta".


Tehničar vazdušnog saobraćaja - Arhimed - Beograd - Vazduhoplovna akademija beograd, vazduhoplovna akademija vrsac, vazduhoplovna skola, upis vazduhoplovna akademija\nNastavljajući dugogodišnju tradiciju prepoznavanja potencijala, gimnazija Arhimed nagrađuje učenike, koji su svoje vreme i trud posvetili znanju, tako što im obezbeđuje stipendije. Svi zainteresovani za status Arhimedovog stipendiste treba da popune sledeći formular.\nPopust na upis prve generacije!\nPovodom upisa prve generacije učenika, gimnazija Arhimed donela je odluku o popustu od 50% tokom sve četiri godine školovanja za upis prvih 10 učenika.\nU okviru stručne prakse, srednja škola i gimnazija Arhimed, godišnje organizuje desetak besplatnih stručnih ekskurzija u toku kojih posećujemo:\nUčenike srednje škole i gimnazije Arhimed posećuju sve institucije koje su u vezi sa vazdušnim saobraćajem i otvoreni smo za saradnju sa svim aerodromima i pilotskim skolama, isto tako uvek smo raspoloženi da dočekamo gostujuće predavače i stručnjake iz oblasti vazdušnog saobraćaja. Do sada su u našem objektu u Novom Sadu gostovali sledeći eksperti:\nPored stručnih ekskurzija, srednja škola i gimnazija Arhimed za svoje učenike svake godine organizuje i ekskurzije širom Evrope. Obilaze se metropole kao što su Prag, Zeneva, Pariz, Rim, Monte Karlo i drugi gradovi, avionom ili autobusom, zavisno od želja učenika i roditelja.


Dan posle - Navijači Arsenala oduševljeni Delijama, ovo još nisu doživeli! - Sportske.net\nMalo je reći da su "tobdžije" oduševljene Delijama, Beogradom i Crvenom zvezdom.\nDa se svi zamisle - Beograd je video boljeg od Pelea?!Zvezda našla "čuvare" za Volkota, šteta samo što se utakmica završila!Posle Evrope, povratak u realnost - Zvezda dočekuje Mladost, Partizan u BačkojKakve reči heroja Žirua o Zvezdi i Delijama!Koliko je ozbiljna povreda Vujadina Savića?\nCrvena zvezda je sinoć pokazala svu svoju veličinu, a i pored minimalnog poraza, ne da se nije obrukala, već je naterala veliki Arsenal i Arsena Vengera da crveno-bele okarakterišu najtežim gostovanjem ove sezone.\nDelije su napravile atmosferu za pamćenje, tribine su se tresle, pesma se orila 90 minuta, i još 30 posle utakmice.\nTelevizija "Arsenal fan" je na spektakularan način opisala gostovanje u Beogradu uz naslov "Dobrodošli u pakao", što dovoljno opisuje kako su "tobdžije" doživele dolazak na naš najveći stadion.\nNavijači Arsenala su atmosferu na stadionu opisali kao nešto što do sada nisu imali prilike da dožive.\n"Beograd je predivan grad, ne toliko lep na prvi pogled, ali posle nekog vremena shvatiš koliko su ljudi ovde otvoreni, druželjubivi. Prijalo nam je i lepo vreme, kafići su bili puni, to nam se svidelo. Gostovanje u Beogradu kotiram među najboljima u Evropi! Divan grad, divni ljudi, mnogo barova, jeftin alkohol i lepo vreme, ne može bolje", rekao je jedan od navijača, koji je bio u šoku kada je video toliki broj policajaca.\n"Mislim da to nismo doživeli ni na gostovanjima Napoliju i Olimpijakosu, koji su poznati po paklenoj domaćoj atmosferi. Bili smo u pabu nedaleko od stadiona čitav dan, a potom nas je ogroman broj policajaca pratio do ulaska na tribine. I oni su bili veoma prijatni, odlično znaju engleski, brinuli su o nama i pokazali poštovanje", istakao je on.\nUz to, najveći utisak ostavili su navijači Crvene zvezde, koji su ostali da pevaju više od pola časa po završetku utakmice.\n"To je bojno polje! To što sam iskusio posle utakmice je neprocenjivo. Znao sam da uvek moramo da računamo barem na pola sata čekanja posle utakmice da se isprazne tribine, ali niko nije mogao da sanja da ćemo ostati dva sata duže na stadionu. Posle čitavog dana pevanja i ispijanja piva, to je bilo veoma naporno. Ipak, znam da ništa ne može da me spreči da idem na sledeće gostovanje u Kelnu", zaključio je navijač Arsenala.\nPogledajte i još jednu video reportažu navijača Arsenala iz Beograda:


► Održana prva javna tribina Kragujevac slobodno\n"Ne može građanin da ćuti kada u parlamentu dođe do linča sudije koji je, zamisli, izašao i rekao- taj zakon nije u redu. Pa, ko će to da kaže ako neće da kaže pravnik", rekla je Petrović Škero.\nAkademik Dušan Teodorović je ocenio da Srbijom trenutno vlada "veoma dobro organizovana mafija" ili "kriminalna banda" na čijem je čelu predsednik Srbije Aleksandar Vučić.\nNaveo je primer obrazovanja gde vlada "potpuni kriminal".\nKazao je da u Srbiji ima "nekoliko hiljada diploma koje moraju da budu poništene".\nDodao je da je vlast napravila "svoje ljude koji izdaju diplome o formalnim kvalifikacijama partijskim kadrovima" i da je "pokrila javnu upravu i ministarstva".\n"Samo u Ministarstvu unutrašnjih poslova radi preko 1.000 ljudi kojima je Megatrend obezbedio diplomu", rekao Teodorović.\nPrema njegovim rečima ima "neverovatnih primera korupcije" u visokom obrazovanju.\nTeodorović je kazao da je i Vlada "ogrezla u korupciju" i naveo da brat Ane Brnabić "radi informatičke poslove" za Vladu, a da je otac ministra unutrašnjih poslova Nebojše Stefanovića prošle godine "izvozio oružje za Saudijsku Arabiju", za šta dozvolu daje MUP.\nPomenuo je i "afere je ministra finansija Siniše Malog" i "lekara zemunskog klana" Zlatibora Lončara.\nNaveo je da u Beogradu vlada grupa "urbanih vandala" koji rade "šta hoće".\nBakić je rekao da Beogradu "nema spasa" i da je struka u "mišjoj rupi".


Prijava za vakcinu protiv kovida 19 i preko kol-centra | RTK\n„Prijavljivanje preko portala e-Uprave je sigurno najkomforniji način, najbrži, najefikasniji i najprecizniji, ali smo svesni da ipak postoji deo stanovništva koji voli da to uradi telefonom, tako da smo zajedno sa ‘Telekomom Srbije’ organizovali veliki kontakt centar koji je počeo da radi jutros u osam sati. Građani pozivanjem broja 0800 222 334 mogu da pozovu kontakt centar i da iskažu interesovanje za vakcinisanje protiv kovida 19“, rekao je Jovanović.\n„Pored tih podataka, bitno je da se ostave kontakt podaci – adresa elektronske pošte, broj mobilnog i fiksnog telefona. Za one sugrađane koji se budu prijavljivali preko kontakt centra adresa elektronske pošte neće biti obavezna jer smo svesni da su to možda građani koji nisu dovoljno informatički pismeni“, objašnjava direktor Kancelarije za e-Upravu.\nPrethodno : Predsednik Vučić na Zlatiboru: Očekujem da ćemo biti u stanju da vakcinišemo 80 odsto nacije\nSledeće : Kruševačka podružnica Kola srpskih sestara prikuplja pomoć za poplavljena domaćinstva


Beta 16. marta 2018. 18:20\nPredsednik Vrhovnog kasacionog suda Dragomir Milojević izjavio je danas da troškovi kredita po Zakon o obligacionim odnosima nisu deo ugovora, ali da to ne sprečava banke da tu odredbu unesu u ugovor.\nNa gradjanima je da li će to prihvatiti ili ne, rekao je Milojević upitan kakav je stav suda o naplati troškova kredita posle odluke koji je Vrhovni kasacioni sud doneo.\nMilojević je u Palati Srbija u pauzi skupa na kome je prestavljao rezultate rada sudova u 2017. godini rekao da je reč o jednoj konkretnoj odluci u kojoj je izražen stav da troškovi obrade kredita ne smeju biti sastavni deo ugovora.\nPrema njegovim rečima, Zakonu o obligacionim odnosima tačno navodi koji su obavezni elementi ugovora.\n„To ne sprečava banke da tu odredbu unesu u ugovor, ali to mora biti predočeno gradjaninu, a ako to on prihvati – ugovor je zakon za sve“, rekao Milojević i dodao da su detelji te presude objavljeni na sajtu tog suda.


Naslovna/Banjaluka/Počelo košenje ambrozije na Starčevici\nKako su rekli iz nadležnog Odjeljenja za komunalne poslove, ova korovska biljka se najčešće i javlja u blizini mjesta gdje se izvode građevinski radovi i određeni prekopi.\n-Prvo košenje ambrozije u našim uslovima treba obaviti prije 20. jula, prije cvjetanja i proizvodnje sjemena i tada ustvari i zvanično počinjemo akciju uništavanja ambrozije. I ove godine, plan je da se do kraja septembra košenje ambrozije obavi u tri navrata – rekli su u nadležnom odjeljenju.\nKao i ranijih godina, akcija će obuhvatiti košenje svih javnih površina na kojima je evidentirana ova korovska biljka.\nAkcija će biti provedena u saradnji sa Komunalnom policijom i Odjeljenjem za inspekcijske poslove, koji će tokom redovnih kontrola opominjati vlasnike dvorišta i parcela da su dužni da ih održavaju.\nAlergije Ambrozija Starčevica\nRadojičić: Nije bilo ozbiljnog problema zbog rasta vodostaja rijeka


Većina Malwarea danas u sebi sadrži i Ransomware\nProcenat Ransomware napada u posljednjem periodu narastao je na zapanjujućih 69% od ukupnog broja cyber napada na organizacije,prema nedavnom izvještaju Positive Technologies. Međutim, problem je u tome da Malware napadi sve češće u sebi sadrže i Ransomware. U odnosu na prošlu godinu, Ransomware napadi porasli su za 30% što pokazuje da cyber kriminalci postaju sve fleksibilniji i kreativniji u osmišljavanju iznuda.\nPrema navedenom izvještaju, email je i dalje najzastupljeniji kanal širenja zlonamjernog softvera u napadima na organizacije (58%), dok kompromitovani računari, serveri i umreženi računari zauzimaju drugu poziciju (33%). Takođe, u izvještaju se tvrdi da se cyber kriminalci sve više interesuju za napade na Unix sisteme i alate za virtualizaciju.\nZabrinjavajuća činjenica je da velike kriminalne organizacije koje vrše distribuciju Ransomware-a poput REvil, RansomExx (Defray), Mespinoza, GoGoogle, DarkSide, Hellokitty i Babuk Locker postaju sve efikasnije u napadima na virtualnu infrastrukturu zasnovanu na VMware ESXi.\nPrema izvještaju, operateri popularnog programa REvil Ransomware uveli su određene restrikcije kada je riječ o napadima na enterprise rješenja. Nakon analiza foruma koji egzistiraju na dark webu, istraživači su ukazali na sve veće nagovještaje o ulasku u “cool-down” period i smanjivanju učestalosti napada kako bi kriminalne organizacije izbjegle sve veću pažnju i fokus vlasti.\nAutori izvještaja predviđaju da bi ove promjene mogle navesti članove kriminalnih organizacija da ukinu affiliate programe kako bi u što skorije vrijeme ostvarili veću kontrolu u načinu na koji se zlonamjerni softver distribuira i koristi. U teoriji, to bi moglo biti postignuto ujedinjenjem timova distributera koji bi direktno nadzirali operatore bez uključenja posrednika.\nNapadi su sve učestaliji i sofisticiraniji, kako u opsegu tako i u obimu kažu iz američkog Ministarstva finansija. U 2020. godini isplaćeno je preko 400 miliona dolara otkupa uzrokovanih Ransomware napadima, što je četiri puta više nego u 2019. godini. Posljednjih 12 mjeseci obilovali su visokoprofilisanim cyber napadima na kompanije poput SolarWinds (mrežna I IT infrastruktura), Colonial Pipeline (naftna industrija), JBS (mesna industrija) i Kaseya (IT). Stručnjaci govore da se trenutno nalazimo u zlatnoj groznici Ransomware-a, obzirom da se u prvom polovini 2021. godine broj napada povećao za čak 90% u odnosu na prethodne godine. Nedavno je neimenovana cyber kriminalna organizacija, usko povezana sa Ruskim cyber organizacijama, izvršila visokoprofilisani cyber napad na kompaniju New Cooperative Inc. tražeći otkupninu u iznosu od 5,9 miliona dolara.\nPrema nedavnom izvještaju kompanije IBM o visokoprofilisanim cyber napadima, prosječna otkupnina tražena od kompanija iznosila je 4,24 miliona dolara i predstavlja najveću prosječnu cijenu otkupnine u posljednjih 17 godina. Na primjer, prosječna otkupnina u 2020. godini iznosila je 3,86 miliona dolara po čemu zaključujemo da je cijena prosječne otkupnine u roku od godinu dana narasla za čak 10%.